**รายงานการประชุมสภาเทศบาล**

**สมัยสามัญ สมัยที่ 2 ครั้งที่ ๑ ประจำปี พ.ศ. 2565**

**วันที่ 30 เดือน มิถุนายน พ.ศ. 2565**

**ณ ห้องประชุมเทศบาลตำบลโนนสะอาดชั้น ๒ อำเภอศรีบุญเรือง จังหวัดหนองบัวลำภู**

**เริ่มการประชุมเวลา ๐๙.๐๐น. เลิกประชุมเวลา ๑๒.๐๐น.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายสุริยันต์ | มุ่งแสง | สมาชิกสภาเทศบาลตำบลโนนสะอาด เขต ๑ | *สุริยันต์* | *มุ่งแสง* |  |
| ๒ | นายประดิษฐ์ | วันนิจ | สมาชิกสภาเทศบาลตำบลโนนสะอาด เขต ๑ | *ประดิษฐ์* | *วันนิจ* |  |
| ๓ | นายสมควร | กองแสน | สมาชิกสภาเทศบาลตำบลโนนสะอาด เขต 1 | *สมควร* | *กองแสน* |  |
| ๔ | นายประวิทย์ | จันพนม | สมาชิกสภาเทศบาลตำบลโนนสะอาด เขต ๑ | *ประวิทย์* | *จันพนม* |  |
| ๕ | นายวิชัย | หนุ่มภูเขียว | สมาชิกสภาเทศบาลตำบลโนนสะอาด เขต ๑ | *วิชัย* | *หนุมภูเขียว* |  |
| ๖ | นายวัชรพล | รอดแก้ว | สมาชิกสภาเทศบาลตำบลโนนสะอาด เขต 1 | *วัชรพล* | *รอดแก้ว* |  |
| ๗ | นายทอง | พลโยธา | สมาชิกสภาเทศบาลตำบลโนนสะอาด เขต ๒ | *ทอง* | *พลโยธา* |  |
| ๘ | นายไสว | เกตมาลา | สมาชิกสภาเทศบาลตำบลโนนสะอาด เขต 2 | *ไสว* | *เกตมาลา* |  |
| ๙ | นายสังข์ทอง | ดีทอง | สมาชิกสภาเทศบาลตำบลโนนสะอาด เขต ๒ | *สังข์ทอง* | *ดีทอง* |  |
| ๑๐ | นายนิยม | เฮืองหล้า | สมาชิกสภาเทศบาลตำบลโนนสะอาด เขต ๒ | *นิยม* | *เฮืองหล้า* |  |
| ๑๑ | นายสุวิทย์ | นามวงษา | สมาชิกสภาเทศบาลตำบลโนนสะอาด เขต 2 | *สุวิทย์* | *นามวงษา* |  |
| ๑๒ | นายสีนวน | กุดตุ้ม | สมาชิกสภาเทศบาลตำบลโนนสะอาด เขต ๒ | *สีนวน* | *กุดตุ้ม* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายประสาท | พาน้อย | นายกเทศมนตรีตำบลโนนสะอาด | *ประสาท* | *พาน้อย* |  |
| ๒ | นายคำพอง | สุวรรณบล | รองนายกเทศมนตรีตำบลโนนสะอาด | คำพอง | *สุวรรณบล* |  |
| ๓ | นายประพิศ | พลเขต | รองนายกเทศมนตรีตำบลโนนสะอาด | *ประพิศ* | *พลเขต* |  |
| ๔ | นายระเมียร | สิงห์อาจ | ที่ปรึกษานายกเทศมนตรีบลโนนสะอาด | *ระเมียร* | *สิงห์อาจ* |  |
| 5 | นายธงชัย | วันนิจ | เลขานุการนายกเทศมนตรีตำบลโนนสะอาด | *ธงชัย* | *วันนิจ* |  |
| 6 | สิบตำรวจโทศราวุธ | เชื้อไพบูลย์ | ปลัดเทศบาลตำบลโนนสะอาด | สิบตำรวจโท*ศราวุธ* | *เชื้อไพบูลย์* |  |
| 7 | นายสมเด็จ | มุ่งวิชา | ผู้อำนวยการกองสาธารณสุขฯ | *สมเด็จ* | *มุ่งวิชา* |  |
| 8 | นางพวงพยอม | อุดชา | ผู้อำนวยการกองคลัง | *พวงพยอม* | *อุดชา* |  |
| 9 | นายจันทวิทย์ | สัตย์ซื่อ | ผู้อำนวยการกองช่าง | *จันทวิทย์* | *สัตย์ซื่อ* |  |
| 10 | นายชาญชัย | วีรปัญญานนท์ | หัวหน้าสำนักปลัดเทศบาล | *ชาญชัย* | *วีรปัญญานนท์* |  |
| 11 | นางสาวสุภัสสร | นาเจริญ | ผู้อำนวยการกองการศึกษา | *สุภัสสร* | *นาเจริญ* |  |
| 12 | นางอาริสษา | ปริปุณณะ | หัวหน้าฝ่ายอำนวยการ | *อาริสษา* | *ปริปุณณะ* |  |
| 13 | นางสาวชุติมา | กอผจญ | หัวหน้าฝ่ายส่งเสริมการเกษตร | *ชุติมา* | *กอผจญ* |  |
| 14 | นายอานันต์ | มีไกรราช | นักวิเคราะห์นโยบายและแผน | *อานันต์* | *มีไกรราช* |  |
| 15 | นางสาวชลธิดา | ศิริบุตร | นักพัฒนาชุมชน | *ชลธิดา* | *ศิริบุตร* |  |
| 16 | นายฉันนะ | ทองโชติ | นิติกร | *ฉันนะ* | *ทองโชติ* |  |
| 17 | นายฉันทนะ | วันสุทะ | หัวหน้าฝ่ายบริหารงานสาธารณสุข | *ฉันทนะ* | *วันสุทะ* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 18 | นางนวรัตน์ | นิติเศรษฐ์ | นักวิชาการสาธารณสุข | *นวรัตน์* | *นิติเศรษฐ์* |  |
| 19 | นางสาวปวรวรรณ | เชื้อไพบูลย์ | ผู้ช่วยนิติกร | *ปวรวรรณ* | *เชื้อไพบูลย์* |  |
| 20 | นายพรพิชิต | แก้วถังเมือง | ผู้ช่วยเจ้าพนักงานพัสดุ | *พรพิชิต* | *แก้วถังเมือง* |  |

**เริ่มการประชุมเวลา ๐๙.๐๐น.**

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่านวันนี้เป็นการประชุมสภาเทศบาลตำบลโนนสะอาดสมัยสามัญ สมัยที่ 2 ครั้งที่ ๑ ประจำปี 2565 วันที่ 30 มิถุนายน 2565 เวลา ๐๙.๐๐น. ณ ห้องประชุมเทศบาลตำบลโนนสะอาด บัดนี้ ถึงเวลาประชุมแล้วขอเชิญสมาชิกสภาเทศบาลเข้าประจำที่ ตรวจนับองค์ประชุมปรากฏว่ามีสมาชิกสภาเทศบาลอยู่ในตำแหน่ง ๑2 คน ครบองค์ประชุม ขอเรียนเชิญท่านประธานสภาเทศบาลตำบลโนนสะอาด เปิดประชุมสภาเทศบาลตำบลโนนสะอาดสมัยสามัญสมัยที่ 2 ครั้งที่ ๑/2565 เพื่อให้เป็นไปตามระเบียบต่อไป ขอเรียนเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** วันนี้เป็นการประชุมสภาเทศบาลตำบลโนนสะอาด สมัยสามัญ สมัยที่ 2 ครั้งที่ ๑ ประจำปี พ.ศ. 2565 เมื่อครบองค์ประชุมแล้วผมขอเปิดประชุมและดำเนินการประชุมตามระเบียบวาระการประชุม ดังต่อไปนี้

**ระเบียบวาระที่ ๑ เรื่องที่ประธานแจ้งที่ประชุมที่ทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- สวัสดีครับ คณะบริหาร ท่านสมาชิกสภาทุกท่าน และพนักงานเทศบาลตำบลโนนสะอาดทุกท่าน มีท่านใดแจ้งข้อราชการใดที่จะแจ้งขอเชิญท่านสมาชิกสภา คณะผู้บริหาร และพนักงานเทศบาลทุกท่านชี้แจ้งข้อราชการต่างๆ ครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมสิบตำรวจโทศราวุธ เชื้อไพบูลย์ ขอแจ้งการการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2565 ในประเภททั่วไป เทศบาลตำบลโนนสะอาดได้เสนอโครงการ **“ นวัตกรรมโนนสะอาด Smart Officer** **แผนที่เพื่อพัฒนาคุณภาพชีวิต”** และได้ผ่านการคัดเลือกจากคณะกรรมการในรอบที่สอง และขั้นตอนต่อไปเทศบาลตำบลโนนสะอาด ต้องนำเสนอโครงการนวัตกรรมฯ ในรอบที่สามซึ่งเป็นรอบสุดท้าย ก็จะเรียงลำดับตั้งแต่รางวัลชมเชย รางวัล ที่ 1 2 และที่ 3 ซึ่งคณะกรรมการจะประเมินในระบบประชุมทางไกล Zoom Meeting ในวันที่ 19 กรกฎาคม 2565 เวลา 10.30 น.– 12.00 น. ผมขอเชิญคณะผู้บริหารและสมาชิกสภาทุกท่านร่วมเข้ารับการประเมินในครั้งนี้ด้วยครับ

- ส่วนเรื่องที่สอง เป็นเรื่องสำคัญในการเสนอของบประมาณเงินอุดหนุนระบุวัตถุประสงค์ เงินอุดหนุนเฉพาะกิจ ในปีงบประมาณ 2567 เทศบาลตำบลต้องนำเสนอเข้าที่ประชุมคณะกรรมการพิจารณางบประมาณในระบบ SOLA ผ่านไปยังระบบ BBL ซึ่งการพิจารณาของคณะกรรมการจะต้องนำเสนอโดยผู้บริหารท้องถิ่นเอง ข้อสำคัญทุกส่วนงานที่จะนำเสนองบประมาณต้องทำการศึกษาในตัวเลขงบประมาณไม่ให้ขาด จะเกิดความเสียหายในการตั้งงบประมาณครับ

**นายทอง พลโยธา สมาชิกสภาเทศบาลตำบลโนนสะอาด เขต 2**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายทอง พลโยธา สมาชิกสภาเทศบาลตำบลโนนสะอาด เขต 2 กระผมขอขอบคุณในความอนุเคราะห์รถกระเช้าตัดแต่งต้นไม้ในการประกวดหมู่บ้านคึมน้ำเกลี้ยง หมู่ที่ 11 และสอบถามว่าเทศบาลไม่มีงบประมาณสนับสนุนบ้างหรือครับ

**นายสมเด็จ มุ่งวิชา ผู้อำนวยการกองสาธารณสุขและสิ่งแวดล้อม**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายสมเด็จ มุ่งวิชา ตำแหน่ง ผู้อำนวยการกองสาธารณสุขและสิ่งแวดล้อม ในการประกวดหมู่บ้าน ทางเทศบาลตำบลโนนสะอาดไม่มีงบประมาณสนับสนุนที่เป็นตัวเงิน แต่เป็นโครงการกิจกรรมบ้านเราสะอาด ที่สนับสนุนวัสดุอุปกรณ์ในการปรับปรุงภูมิทัศน์ครับ

**ที่ประชุม รับทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีท่านใดแจ้งข้อราชการใดที่จะแจ้งขอเชิญท่านสมาชิกสภา คณะผู้บริหาร และพนักงานเทศบาลทุกท่านชี้แจ้งข้อราชการต่างๆ ขอเชิญครับ หากไม่มีแล้วกระผมขอดำเนินการในวาระที่ ๒ ต่อไปเลยนะครับ

**ระเบียบวาระที่ 2 เรื่อง รับรองรายงานการประชุมสภาเทศบาล**

**นายสุริยันต์ มุ่งแสง ประธานสภาเทศบาลตำบลโนนสะอาด**

- แจ้งการประชุมสภาเทศบาล ฯ สมัยสามัญ สมัยที่ 1 ครั้งที่ 1 ประจำปี 25๖5 วันที่ 28 เดือนกุมภาพันธ์ 25๖5 ตามที่เจ้าหน้าที่ได้ส่งรายงานการประชุมเทศบาลทราบพร้อมหนังสือเชิญประชุมแล้ว และเอกสารแนบท้ายรายงานการประชุม ขอให้ท่านได้ตรวจดูว่ามีถ้อยคำใดจะต้องแก้ไขเพิ่มเติมประการใดหรือไม่ ขอเชิญครับ

**ที่ประชุม - ไม่มีผู้ใดเสนอเป็นอย่างอื่น**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีผู้ใดชี้แจงเป็นอย่างอื่น ผมขอมติที่ประชุมในการรับรองรายงานการประชุมสภาเทศบาล ตำบลโนนสะอาด สมัยสามัญ สมัยที่ 1 ครั้งที่ ๑ ประจำปี พ.ศ. ๒๕๖5 เมื่อ วันที่ 28 กุมภาพันธ์ ๒๕๖5 ท่านใดให้การรับรองรายงานการประชุม โปรดยกมือขึ้นครับ

**ที่ประชุม - เห็นชอบรับรองรายงานการประชุมสมัยสามัญ สมัยที่ 1 ครั้งที่ ๑ ประจำปี พ.ศ.๒๕๖5 เมื่อวันที่ 28 กุมภาพันธ์ ๒๕๖5 จำนวน ๑๒ เสียง เป็นเอกฉันท์**

**ระเบียบวาระที่ ๓ เรื่อง ญัตติเพื่อพิจารณา**

**3.1 ญัตติการโอนงบประมาณรายจ่ายประจำปี พ.ศ. ๒๕65**

**3.1.1 การตั้งจ่ายรายการใหม่งบประมาณรายจ่ายประจำปีหมวดค่าที่ดินและสิ่งก่อสร้าง**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่งบประมาณ ชี้แจงรายละเอียดครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมได้รับแจ้งในการขอโอนงบประมาณและการตั้งจ่ายรายการใหม่ในหมวดค่าที่ดินและสิ่งก่อสร้าง จึงจัดทำเป็นวาระเพื่อให้ท่านสมาชิกสภาเทศบาลให้ความเห็นชอบ โดยมีรายละเอียด ดังนี้

**-** ระเบียบการโอนและแก้ไขเปลี่ยนแปลงงบประมาณ อาศัยอำนาจตาม ความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือการโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ประกอบกับพระราชบัญญัติเทศบาล พ.ศ. ๒๔๙๖ (แก้ไขเพิ่มเติมถึงฉบับที่ ๑4 พ.ศ.๒๕6๒) มาตรา ๔๘ ปัญจวีสติ วรรคสอง

**๓.1.๑.1 โอนเพิ่ม/ตั้งจ่ายรายการใหม่ (กองช่าง)**

**แผนงาน** อุตสาหกรรมและการโยธา

**งาน** ก่อสร้าง

**งบ** ลงทุน

**หมวด** ค่าที่ดินและสิ่งก่อสร้าง

**ประเภท** ค่าก่อสร้างสิ่งสาธารณูปโภค

**(7) โครงการก่อสร้างระบบประปาหมู่บ้านวังแคน หมู่ที่ 6 ตั้งไว้ 210,000 บาท**

รายละเอียด/โครงการ/กิจกรรม เพื่อเป็นค่าใช้จ่ายตามโครงการก่อสร้างระบบประปาหมู่บ้านวังแคน หมู่ที่ 6

**- ปริมาณงาน รายละเอียดตามแบบ ปร.4 และแบบ ปร.5 โครงการก่อสร้างระบบประปาหมู่บ้านวังแคน หมู่ที่ 6**

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

*- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 123 หน้า* 169

**โอนลด (กองช่าง)**

**แผนงาน** อุตสาหกรรมและการโยธา

**งาน** ก่อสร้างโครงสร้างพื้นฐาน

**งบ** ลงทุน

**หมวด** รายจ่าย หมวดค่าที่ดินและสิ่งก่อสร้าง

**ประเภท**  รายจ่ายค่าก่อสร้างสิ่งสาธารณูปโภค

**(2) โครงการก่อสร้างโครงการก่อสร้างถนนคอนกรีตเสริมเหล็กสาย (นภ.ถ.14008) ชุมชนคึมน้ำเกลี้ยง 11 – ชุมชนวังไฮ**  **ตั้งไว้ 3,001,000 บาท**

- เพื่อจ่ายเป็นค่าใช้จ่ายตามโครงการก่อสร้างโครงการก่อสร้างถนนคอนกรีตเสริมเหล็กสาย (นภ.ถ.14008) ชุมชนคึมน้ำเกลี้ยง 11 – ชุมชนวังไฮ

- ปริมาณงาน ผิวจราจรกว้าง 6.00 เมตร ระยะทาง 995.00 เมตร หนา 0.15 เมตร หรือพื้นที่ไม่น้อยกว่า 5,970.00 ตารางเมตร ไหล่ทางข้างละ 0.50 เมตร

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 206 หน้า 182

- ตั้งไว้ 3,001,000 บาท เบิกจ่ายแล้ว 2,640,000 บาท คงเหลือก่อนโอน 361,๐๐๐ บาท โอนลด 210,000 บาท คงเหลือหลังโอน 151,000 บาท

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบในการโอนงบประมาณเพื่อไปตั้งจ่ายรายการใหม่เป็นโครงการก่อสร้างระบบประปาหมู่บ้านวังแคน หมู่ที่ 6ตั้งไว้ 210,000 บาท โปรดยกมือครับ

**มติที่ประชุม** **มีมติเห็นชอบในการโอนงบประมาณรายจ่ายประจำปี พ.ศ. 2565 เพื่อตั้งจ่ายรายการใหม่เป็นโครงการก่อสร้างระบบประปาหมู่บ้านวังแคน หมู่ที่ 6 ตั้งไว้ 210,000 บาท**  **จำนวน 12 เสียง เป็นเอกฉันท์**

**๓.1.๑.2 โอนเพิ่ม/ตั้งจ่ายรายการใหม่ (กองช่าง)**

**แผนงาน** อุตสาหกรรมและการโยธา

**งาน** ก่อสร้าง

**งบ** ลงทุน

**หมวด** ค่าที่ดินและสิ่งก่อสร้าง

**ประเภท** ค่าก่อสร้างสิ่งสาธารณูปโภค

**(7) โครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9 – ชุมชนวังโปร่ง หมู่ที่ 3 ตั้งไว้ 151,000 บาท**

รายละเอียด/โครงการ/กิจกรรม เพื่อเป็นค่าใช้จ่ายตามโครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9 – ชุมชนวังโปร่ง หมู่ที่ 3

**- ปริมาณงาน รายละเอียดตามแบบ ปร.4 และแบบ ปร.5 โครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3**

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

*- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 63 หน้า* 160

**โอนลด (กองช่าง)**

**แผนงาน** อุตสาหกรรมและการโยธา

**งาน** ก่อสร้างโครงสร้างพื้นฐาน

**งบ** ลงทุน

**หมวด** รายจ่าย หมวดค่าที่ดินและสิ่งก่อสร้าง

**ประเภท**  รายจ่ายค่าก่อสร้างสิ่งสาธารณูปโภค

**(2) โครงการก่อสร้างถนนคอนกรีตเสริมเหล็กสาย (นภ.ถ.14008) ชุมชนคึมน้ำเกลี้ยง 11 – ชุมชนวังไฮ**  **ตั้งไว้ 3,001,000 บาท**

- เพื่อจ่ายเป็นค่าใช้จ่ายตามโครงการก่อสร้างโครงการก่อสร้างถนนคอนกรีตเสริมเหล็กสาย (นภ.ถ.14008) ชุมชนคึมน้ำเกลี้ยง 11 – ชุมชนวังไฮ

- ปริมาณงาน ผิวจราจรกว้าง 6.00 เมตร ระยะทาง 995.00 เมตร หนา 0.15 เมตร หรือพื้นที่ไม่น้อยกว่า 5,970.00 ตารางเมตร ไหล่ทางข้างละ 0.50 เมตร

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 206 หน้า 182

- ตั้งไว้ 3,001,000 บาท เบิกจ่ายแล้ว 2,850,000 บาท คงเหลือก่อนโอน 151,๐๐๐ บาท โอนลด 151,000 บาท คงเหลือหลังโอน 0 บาท

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ

**นายนิยม เฮืองหล้า สมาชิกสภาเทศบาลตำบลโนนสะอาด เขต 2**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายนิยม เฮืองหล้า สมาชิกสภาเทศบาลตำบลโนนสะอาด เขต 2 กระผมมีเรื่องสอบถามเกี่ยวกับบริหารงบประมาณงบประมาณที่เหลือจากเขต 2 จะนำไปบริหารในเขต 1 ผมไม่เห็นด้วยครับ

**นายวิชัย หนุ่มภูเขียว สมาชิกสภาเทศบาลตำบลโนนสะอาด เขต 1**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายวิชัย หนุ่มภูเขียว สมาชิกสภาเทศบาลตำบลโนนสะอาด เขต 1 กระผมมีเรื่องสอบถามเกี่ยวกับสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 ที่สมาชิกผู้ใช้น้ำชำระค่าใช้น้ำในแต่ละเดือน ไม่ทราบว่ารายได้ส่วนนี้ สามารถนำมาซ่อมแซมได้หรือไม่ และรายได้ส่วนนี้มีการรายงานว่าสถานะตอนนี้เป็นอย่างไร กระผมอยากทราบรายละเอียดการใช้เงินของสถานีสูบน้ำก่อน เราถึงจะมีการพิจารณาโครงการฯนี้ในการประชุมสมัยถัดไปครับ

**นายสังข์ทอง ดีทอง สมาชิกสภาเทศบาลตำบลโนนสะอาด เขต 2**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายสังข์ทอง ดีทอง สมาชิกสภาเทศบาลตำบลโนนสะอาด เขต 2 กระผมไม่ขัดข้องในส่วนของการบริหารงบประมาณที่เหลือจ่ายว่าจะเป็นของเขตไหน เพราะเราเป็นสมาชิกสภาทั้งตำบล กระผมเห็นควรพิจารณาครับ

**นายประวิทย์ จันพนม สมาชิกสภาเทศบาลตำบลโนนสะอาด เขต 1**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนาย ประวิทย์ จันพนม สมาชิกสภาเทศบาลตำบลโนนสะอาด เขต 1 กระผมขอเสนอความคิดเห็นว่าควรเรียกบัญชีสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 มาตรวจสอบก่อนครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่านสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 เราได้รับการถ่ายโอนภารกิจจากกรมชลประทาน ในภารกิจการสูบน้ำนอกเขตชลประทานตามโครงการถ่ายโอนการสูบน้ำด้วยไฟฟ้า(โครงการสถานีสูบน้ำด้วยพลังไฟฟ้า ชุมชนวังโปร่ง–นาอุดม) เมื่อปี 2546 ซึ่งเทศบาลตำบลโนนสะอาด ได้สอบถาม และประชาคมว่าให้ประชาชนในชุมชนบริหารกันเอง โดยค่าบริการการใช้น้ำคณะกรรมการจะนำมาซ่อมแซมปรับปรุงในส่วนที่ไม่มีค่าใช้จ่ายสูงนัก หากรองบประมาณจากหน่วยงานที่จะต้องรอ ประชาชนจะได้รับความเดือดร้อนครับ ส่วนค่าใช้จ่ายที่เกินศักยภาพของหมู่บ้านก็จะเสนอมายังเทศบาลตำบลโนนสะอาด ส่วนรายได้ที่จัดเก็บ กระผมขอตรวจสอบก่อนครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบในการโอนงบประมาณเพื่อไปตั้งจ่ายรายการใหม่เป็นโครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 ตั้งไว้ 151,000 บาท โปรดยกมือครับ

**มติที่ประชุม** **มีมติการโอนงบประมาณรายจ่ายประจำปี พ.ศ. 2565 เพื่อตั้งจ่ายรายการใหม่เป็นโครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 ตั้งไว้ 151,000 บาท**  **ดังนี้**

**เห็นชอบ จำนวน 4 เสียง**

**ไม่เห็นชอบ จำนวน 7 เสียง**

**ไม่ออกเสียง จำนวน 1 เสียง**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ผลปรากฏว่า การพิจารณาขอโอนงบประมาณเพื่อไปตั้งจ่ายรายการใหม่เป็นโครงการปรับปรุงซ่อมแซมสถานีสูบน้ำด้วยระบบไฟฟ้า ชุมชนนาอุดม หมู่ที่ 9–ชุมชนวังโปร่ง หมู่ที่ 3 ตั้งไว้ 151,000 บาท มีสมาชิกสภาฯที่เห็นชอบ จำนวน 4 เสียง ไม่เห็นชอบ จำนวน 7 เสียง และไม่ออกเสียง จำนวน 1 เสียง ถือว่าโครงการฯนี้ไม่ผ่านการพิจารณาครับ

**๓.1.๑.3 โอนเพิ่ม/ตั้งจ่ายรายการใหม่ (กองช่าง)**

**แผนงาน** อุตสาหกรรมและการโยธา

**งาน** ก่อสร้าง

**งบ** ลงทุน

**หมวด** ค่าที่ดินและสิ่งก่อสร้าง

**ประเภท** ค่าก่อสร้างสิ่งสาธารณูปโภค

**(8) โครงการปรับปรุงถนนลงผิวจราจรแอสฟัส ติก สายชุมชนโนนสะอาด หมู่ที่ 1 – บ้านโคกม่วง หมู่ที่ 1 (นภ.ถ.14002) ช่วงที่ 1 ตั้งไว้ 500,000 บาท**

รายละเอียด/โครงการ/กิจกรรม เพื่อเป็นค่าใช้จ่ายตามโครงการปรับปรุงถนนลงผิวจราจรแอสฟัสติก สายชุมชนโนนสะอาด หมู่ที่ 1 – บ้านโคกม่วง หมู่ที่ 1 (นภ.ถ.14002) ช่วงที่ 1

- ปริมาณงาน รายละเอียดตามแบบ ปร.4 และแบบ ปร.5 โครงการปรับปรุงถนนลงผิวจราจรแอสฟัสติก สายชุมชนโนนสะอาด หมู่ที่ 1 – บ้านโคกม่วง หมู่ที่ 1 (นภ.ถ.14002)ช่วงที่ 1

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

*- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 6 หน้า 152*

**โอนลด (กองช่าง)**

**แผนงาน** อุตสาหกรรมและการโยธา

**งาน** ก่อสร้างโครงสร้างพื้นฐาน

**งบ** ลงทุน

**หมวด** รายจ่าย หมวดค่าที่ดินและสิ่งก่อสร้าง

**ประเภท**  รายจ่ายค่าก่อสร้างสิ่งสาธารณูปโภค

**(6) โครงการก่อสร้างถนนคอนกรีตเสริมเหล็กสาย (นภ.ถ.14002) ชุมชนโนนสะอาด หมู่ที่ 1 – ชุมชนโคกม่วง ตั้งไว้ 3,001,000 บาท**

- เพื่อจ่ายเป็นค่าใช้จ่ายตามโครงการก่อสร้างถนนคอนกรีตเสริมเหล็กสาย (นภ.ถ.14002) ชุมชนโนนสะอาด หมู่ที่ 1 – ชุมชนโคกม่วง

- ปริมาณงาน ผิวจราจรกว้าง 6.00 เมตร ระยะทาง 995.00 เมตร หนา 0.15 เมตร หรือพื้นที่ไม่น้อยกว่า 5,970.00 ตารางเมตร ไหล่ทางข้างละ 0.50 เมตร

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2) และ (4)

- ปรากฏในแผนพัฒนาท้องถิ่น (พ.ศ. 2561-2565) และแก้ไขเพิ่มเติม ข้อ 3 หน้า 151

- ตั้งไว้ 3,001,000 บาท เบิกจ่ายแล้ว 2,499,000 บาท คงเหลือก่อนโอน 502,๐๐๐ บาท โอนลด 500,000 บาท คงเหลือหลังโอน 2,00๐ บาท

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบในการโอนงบประมาณเพื่อไปตั้งจ่ายรายการใหม่เป็นโครงการปรับปรุงถนนลงผิวจราจรแอสฟัส ติก สายชุมชนโนนสะอาด หมู่ที่ 1 – บ้านโคกม่วง หมู่ที่ 1 (นภ.ถ.14002) ช่วงที่ 1ตั้งไว้ 500,000 บาท โปรดยกมือครับ

**มติที่ประชุม** **มีมติเห็นชอบในการโอนงบประมาณรายจ่ายประจำปี พ.ศ. 2565 เพื่อตั้งจ่ายรายการใหม่เป็นโครงการปรับปรุงถนนลงผิวจราจรแอสฟัสติก สายชุมชนโนนสะอาด หมู่ที่ 1 – บ้านโคกม่วง หมู่ที่ 1 (นภ.ถ.14002) ช่วงที่ 1 ตั้งไว้ 500,000 บาท**  **จำนวน 12 เสียง เป็นเอกฉันท์**

**3.2 ญัตติการโอนงบประมาณรายจ่ายประจำปี พ.ศ. ๒๕64**

**3.2.1 การเปลี่ยนแปลงคำชี้แจงและตั้งจ่ายรายการใหม่งบประมาณรายจ่ายประจำปีหมวดค่าครุภัณฑ์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่งบประมาณ ชี้แจงรายละเอียดครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมได้รับแจ้งในการขอเปลี่ยนแปลงคำชี้แจง และการตั้งจ่ายรายการใหม่ในหมวดค่าครุภัณฑ์ ของปีงบประมาณ พ.ศ. 2564 ซึ่งการตั้งงบประมาณของกองคลังมีข้อผิดพลาดเรื่องประเภทของครุภัณฑ์ แต่วัตถุประสงค์การจัดซื้อยังเป็นเช่นเดิม จึงจัดทำเป็นวาระเพื่อให้ท่านสมาชิกสภาเทศบาลให้ความเห็นชอบ โดยมีรายละเอียด ดังนี้

**-** ระเบียบการโอนและแก้ไขเปลี่ยนแปลงงบประมาณ อาศัยอำนาจตาม ความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและแก้ไขเปลี่ยนแปลงงบประมาณ ข้อ 30 การแก้ไขเปลี่ยนแปลงคำชี้แจงงบประมาณรายการที่ได้กันเงินหรือขยายเวลาการเบิกจ่ายเงินไว้แล้ว จะกระทำได้ต่อเมื่อได้รับอนุมัติจากผู้มีอำนาจให้กันเงิน หรือขยายเวลาการเบิกจ่ายเงิน ซึ่งเมื่องบประมาณปี พ.ศ. 2564 สภาเทศบาลตำบลโนนสะอาดได้อนุมัติกันเงินในหมวดค่าครุภัณฑ์ ในแผนงานบริหารงานทั่วไปงานบริหารงานคลัง งบลงทุนหมวดค่าครุภัณฑ์ ประเภทค่าครุภัณฑ์ไฟฟ้าและวิทยุ (1) ค่าจัดซื้อจอ LED แบบ Smart TV ขนาด 40 นิ้ว จำนวน 1 เครื่องๆละ 23,000 บาท ตั้งไว้ 23,000 บาท เมื่อคราวประสภาเทศบาลตำบลโนนสะอาด สมัยสามัญสมัยที่ 2 ครั้งที่ 2/2564 เมื่อวันที่ 30 สิงหาคม 2564

- รายละเอียดการแก้ไขเปลี่ยนแปลงคำชี้แจงและตั้งจ่ายรายการใหม่

**ข้อความเดิม**

**แผนงาน** บริหารงานทั่วไป

**งาน** บริหารงานคลัง

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์ไฟฟ้าและวิทยุ

**(1) ค่าจัดซื้อจอ LED แบบ Smart TV ขนาด 40 นิ้ว จำนวน 1 เครื่องๆละ 23,000 บาท ตั้งไว้ 23,000 บาท**

- เพื่อเป็นค่าใช้จ่ายในการจัดซื้อสิ่งของที่เป็นครุภัณฑ์โดยสภาพ เป็นค่าจัดซื้อตู้จอ LED แบบ Smart TV ขนาด 40 นิ้ว จำนวน 1 เครื่องๆละ 23,000 บาท ตั้งไว้ 23,000 บาท ใช้สำหรับงานแผนที่ภาษีและทะเบียนทรัพย์สิน เป็นรายการและราคานอกบัญชีมาตรฐานครุภัณฑ์ สำนักงบประมาณ ประจำเดือนธันวาคม 2562

- ปรากฏในแผนพัฒนาท้องถิ่น (พ.ศ. 2561-2565) ฉบับเพิ่มเติม ฉบับที่ 2 (พ.ศ. 2563) ข้อ 14 หน้า 226

**ข้อความใหม่พร้อมตั้งจ่ายรายการใหม่**

**แผนงาน** บริหารงานทั่วไป

**งาน** บริหารงานคลัง

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์โฆษณาและเผยแพร่

**(1) ค่าจัดซื้อจอ LED แบบ Smart TV ขนาด 40 นิ้ว จำนวน 1 เครื่องๆละ 23,000 บาท ตั้งไว้ 23,000 บาท**

- เพื่อเป็นค่าใช้จ่ายในการจัดซื้อสิ่งของที่เป็นครุภัณฑ์โดยสภาพ เป็นค่าจัดซื้อจอ LED แบบ Smart TV ขนาด 40 นิ้ว จำนวน 1 เครื่องๆละ 23,000 บาท ตั้งไว้ 23,000 บาท ใช้สำหรับงานแผนที่ภาษีและทะเบียนทรัพย์สิน เป็นรายการและราคานอกบัญชีมาตรฐานครุภัณฑ์ สำนักงบประมาณ ประจำเดือนธันวาคม 2564

- ปรากฏในแผนพัฒนาท้องถิ่น (พ.ศ. 2561-2565) ฉบับเพิ่มเติม ฉบับที่ 2 (พ.ศ. 2563) ข้อ 14 หน้า 226

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบในการแก้ไขเปลี่ยนแปลงคำชี้แจง และตั้งจ่ายรายการใหม่จากประเภทครุภัณฑ์ไฟฟ้าและวิทยุเป็นประเภทครุภัณฑ์โฆษณาและเผยแพร่ ของกองคลัง โปรดยกมือครับ

**มติที่ประชุม** **มีมติเห็นชอบในการแก้ไขเปลี่ยนแปลงคำชี้แจง และตั้งจ่ายรายการใหม่จากประเภทครุภัณฑ์ไฟฟ้าและวิทยุเป็นประเภทครุภัณฑ์โฆษณาและเผยแพร่ ของกองคลัง**  **จำนวน 12 เสียง เป็นเอกฉันท์**

**ระเบียบวาระที่ 4** **ญัตติพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ.2565**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่ชี้แจงครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) หมวด 3 ญัตติ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ โดยในวรรคสองการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลตำบลโนนสะอาดท่านใดเห็นชอบในการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 สามวาระรวดเดียว พร้อมการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ขอผู้เสนอ และผู้รับรอง 2 ท่าน เพื่อจะขอมติในสภาให้ขอเชิญครับ

**นายวัชรพล รอดแก้ว สมาชิกสภาเทศบาลตำบลโนนสะอาด เขต 1**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนาย วัชรพล รอดแก้ว สมาชิกสภาเทศบาลตำบลโนนสะอาด เขต 1 กระผมขอเสนอการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 เป็นสามวาระรวดเดียว และคณะกรรมการแปรญัตติเต็มสภาครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอผู้รับรอง 2 ท่านครับ

**ผู้รับรอง** 1. นายไสว เกตมาลา สมาชิกสภาเทศบาลตำบลโนนสะอาด เขต 2

2. นายวิชัย หนุ่มภูเขียว สมาชิกสภาเทศบาลตำบลโนนสะอาด เขต 1

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอมติที่ประชุมสภาในการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ท่านสมาชิกสภาเทศบาลตำบลโนนสะอาด ท่านเห็นชอบพิจารณาเสนอร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 เป็นสามวาระรวด และคณะกรรมการแปรญัตติเต็มสภา โปรดยกมือครับ

**ประชุม - เห็นชอบพิจารณาเสนอร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565**  **เป็นสามวาระรวด และคณะกรรมการแปรญัตติเต็มสภา จำนวน ๑๒ เสียง เป็นเอกฉันท์**

**4.1 ญัตติการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ.2565 ในวาระที่ 1 ขั้นรับหลักการ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เรียนเชิญเจ้าหน้าที่รับผิดชอบการดำเนินการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 เชิญครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภา คณะผู้บริหาร ท่านสมาชิสภาเทศบาล และผู้เข้าร่วมประชุมทุกท่าน กระผมสิบตำรวจโทศราวุธ เชื้อไพบูลย์ ตำแหน่ง ปลัดเทศบาล กระผมได้เสนอพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ในวาระที่ ๑ ขั้นรับหลักการ ขอเรียนเชิญท่านนายกเทศมนตรีตำบลโนนสะอาด เป็นผู้เสนอหลักการครับ

**นายประสาท พาน้อย นายกเทศมนตรีตำบลโนนสะอาด**

**-** เรียนประธานสภา คณะผู้บริหาร ท่านสมาชิกสภาทุกท่าน พนักงานเทศบาลตำบลโนนสะอาดทุกท่าน กระผมนายประสาท พาน้อย ตำแหน่ง นายกเทศมนตรีตำบลโนนสะอาด กระผมขอเสนอหลักการและเหตุผลรวมถึงข้อกฎหมายที่เกี่ยวข้องในการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ดังนี้ครับ

**-ร่าง-**

**เทศบัญญัติเทศบาลตำบลโนนสะอาด**

**เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ.2565**

โดยที่เป็นการสมควรตราเทศบัญญัติเทศบาลตำบลโนนสะอาด เรื่องการควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565

อาศัยอำนาจตามมาตรา 50 (1) มาตรา 60 มาตรา 61 มาตรา 62 และมาตรา 63 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง(ฉบับที่ 14) พ.ศ. 2562 ประกอบกับมาตรา 32 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2535

เทศบาลตำบลโนนสะอาด โดยความเห็นชอบของสภาเทศบาล และผู้ว่าราชการจังหวัดหนองบัวลำภู จึงตราเทศบัญญัติไว้ ดังต่อไปนี้

ข้อ 1 เทศบัญญัตินี้ให้ใช้บังคับในเขตเทศบาลตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ.2565

ข้อ 2 เทศบัญญัตินี้ให้ใช้บังคับในเขตเทศบาลตำบลโนนสะอาด เมื่อได้ประกาศไว้โดยเปิดเผยที่สำนักงานเทศบาลตำบลโนนสะอาด แล้วเจ็ดวัน

ข้อ 3 บรรดาเทศบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วที่เกี่ยวข้องกับเทศบัญญัตินี้ หรือขัดแย้งกับเทศบัญญัตินี้ ให้ใช้เทศบัญญัตินี้แทน

ข้อ 4 ในเทศบัญญัตินี้

“สถานประกอบกิจการ” หมายความว่า สถานที่ที่ใช้ในการประกอบกิจการที่เป็นอันตรายต่อสุขภาพประเภทคาราโอเกะ

“ผู้ดำเนินกิจการ” หมายความว่า ผู้เป็นเจ้าของหรือบุคคลซึ่งรับผิดชอบดำเนินการสถานประกอบกิจการประเภทคาราโอเกะ

ข้อ 5 ให้นายกเทศมนตรีตำบลโนนสะอาด รักษาการตามเทศบัญญัตินี้ และปฏิบัติการให้เป็นไปตามเทศบัญญัตินี้

ข้อ 6 ให้การประกอบกิจการคาราโอเกะเป็นกิจการที่ต้องมีการควบคุมภายในเขตเทศบาลตำบลโนนสะอาด

ให้ผู้ดำเนินกิจการดำเนินการให้เป็นไปตามหลักเกณฑ์ วิธีการและเงื่อนไขที่กำหนดตามเทศบัญญัตินี้รวมทั้งกฎกระทรวงและประกาศกระทรวงออกตามความในพระราชบัญญัติการสาธารณสุข พ.ศ. ๒๕๓๕,

สถานประกอบกิจการที่ตั้งอยู่ในท้องที่ที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับ

ข้อ ๗ สถานประกอบกิจการต้องตั้งอยู่ห่างชุมชน ศาสนสถาน โบราณสถาน สถาบันการศึกษา

และโรงพยาบาล

ข้อ ๘ ลักษณะของสถานประกอบกิจการ

(๑) การออกแบบและการวางผังของอาคาร ต้องเหมาะสมต่อการป้องกันเสียง และความสั่นสะเทือนจากพื้นที่ให้บริการ

(๒) พื้นที่ประกอบการบริเวณที่มีเสียงดังและความสั่นสะเทือน ต้องเป็นอาคารที่ปิดมิดชิดและใช้วัสดุที่ป้องกันเสียงและความสั่นสะเทือน

ข้อ ๙ บริเวณโดยรอบอาคาร ตัวอาคาร พื้นอาคาร โต๊ะ และเก้าอี้ ต้องได้รับการดูแลให้สะอาดเป็นระเบียบเรียบร้อยอยู่เสมอ

ข้อ ๑๐ สถานประกอบกิจการต้องจัดให้มีหรือป้องกันเสียงและความสั่นสะเทือนภายในสถานประกอบกิจการ เพื่อคุ้มครองสุขภาพอนามัยของประชาชน ทั้งผู้ใช้บริการ ผู้ให้บริการ รวมทั้งไม่ก่อเหตุรำคาญแก่ประชาชนใกล้เคียง ตามหลักเกณฑ์ดังนี้

(๑) ระดับเสียงภายในสถานประกอบกิจการตลอดระยะเวลาทำการ ต้องมีค่าเฉลี่ยของระดับเสียง (LAeq) ไม่เกิน 90 เดซิเบลเอ และมีค่าระดับเสียงสูงสุด (LMax) ณ เวลาใดเวลาหนึ่ง ไม่เกิน๑๑๐ เดซิเบลเอ

(๒) วิธีการตรวจวัดระดับเสียง

(๒.๑) กำหนดจุดวัดระดับเสียง

(ก) บริเวณกลางห้องหรือบริเวณที่โดยปกติมีผู้ใช้บริการมาก

(ข) จุดตรวจวัดระดับเสียงต้องอยู่สูงจากระดับพื้นห้อง ประมาณ ๑.๒๐ เมตร สำหรับการตรวจวัดในบริเวณที่ผู้ใช้บริการส่วนใหญ่นั่ง และที่ระดับ ๑.๕0 เมตร สำหรับตรวจวัดในบริเวณที่ผู้ใช้บริการส่วนใหญ่ยืน

(๒.๒) ตรวจวัดระดับเสียง ณ เวลาใดเวลาหนึ่งที่สถานประกอบการเปิดให้บริการ โดยทำการตรวจวัดเป็นเวลา ๑๕ นาที ติดต่อกัน แล้วนำมาหาระดับเสียงเฉลี่ย (LAeq) และค่าระดับเสียงสูงสุด (LMax) เพื่อไม่ให้เกินค่าที่กำหนด

(๓) ในระหว่างการให้บริการ ควรมีการหยุดหรือลดระดับเสียงจากการเปิดเพลงหรือจากเครื่องกำเนิดเสียงหรือกิจกรรมอื่นที่ก่อให้เกิดเสียงตังมากเป็นระยะ เพื่อให้ผู้บริการได้พักจากการสัมผัสเสียงดัง

(๔) ต้องจัดให้มีบริการเครื่องป้องกันเสียงที่ได้มาตรฐานและสะอาดสำหรับผู้มาใช้บริการ เมื่อได้รับการร้องขอ และผู้ประกอบการต้องติดประกาศหรือให้ข้อมูลหรือวิธีการอื่นใดแก่ผู้ใช้บริการ เกี่ยวกับการช่องกัน การแก้ไขหรือการบรรเทาอันตรายที่อาจเกิดจากการได้ยินเสียงดัง

(๕) จัดให้มีเครื่องวัดระดับเสียงและแสดงผลการตรวจวัด เพื่อให้ผู้ใช้บริการได้ทราบถึงระดับเสียงในขณะให้บริการ และสามารถพิจารณาป้องกันตัวเองได้

ข้อ ๑๑ สถานประกอบกิจการต้องจัดให้มีการระบายอากาศที่เพียงพอตามตารางกำหนดวิธีการระบายอากาศแนบท้ายเทศบัญญัตินี้

ข้อ ๑๒ สถานประกอบกิจการต้องจัดให้มีแสงสว่างที่เหมาะสม ดังนี้

(๑) ให้มีความเข้มของแสงสว่างที่เหมาะสม ตามตารางกำหนดความเข้มของแสงแนบท้ายเทศบัญญัตินี้

(๒) กรณีที่มีการใช้แสงเลเซอร์ ผู้ประกอบกิจการจะต้องตรวจสอบจากผู้ผลิตหรือผู้ติดตั้งว่าแสงเลเซอร์ที่ใช้นั้น จัดอยู่ใน Class ๑ ที่ใช้สำหรับสถานบันเทิงเท่านั้น

ข้อ ๑๓ สถานประกอบกิจการต้องจัดให้มีระบบความปลอดภัย ดังนี้

(1) ต้องจัดให้มีระบบป้องกันอัคคีภัย และจัดให้มีประตูหรือทางออกหรือทางหนีไฟที่เพียงพอกับจำนวนคนที่อยู่ภายในอาคาร ให้สามารถออกหรือหลบหนีภัยได้โดยสะดวกและทันหากมีเหตุฉุกเฉินเกิดขึ้น ไม่มีสิ่งกีดขวาง มีแสงสว่างเพียงพอ และมีป้ายหรือเครื่องหมายแสดงชัดเจน โดยต้องมีระบบ

ไฟฟ้าฉุกเฉินเมื่อระบบปกติชัดข้องตามที่กฎหมายกำหนด

(2) ต้องมีการควบคุมไม่ให้ผู้ใช้บริการ เข้าไปในสถานประกอบกิจการมากจนทำให้เกิดการแออัดเกินไป

(๓) ต้องจัดให้มีระยะห่างที่เหมาะสมระหว่างโต๊ะ เก้าอี้ เพื่อความสะดวกต่อการสัญจรและความปลอดภัยภายในสถานประกอบกิจการ

ข้อ ๑๔ ห้องส้วม ที่ปัสสาวะ และอ่างล้างมือ

(๑) ต้องจัดให้มีห้องส้วมที่ถูกสุขลักษณะ แยกชายหญิง และมีสัญลักษณ์ แสดงอย่างชัดเจน

(๒) ต้องจัดให้มีห้องส้วม ที่ปัสสาวะและอ่างล้างมือ

(๓) อาคารที่เปิดให้บริการหลายชั้น ต้องจัดให้มีห้องส้วม ที่ปัสสาวะและอ่างล้างมือในชั้นต่าง ๆ ตามความจำเป็นและเหมาะสม

(๔) ห้องส้วมควรมีพื้นที่ไม่น้อยกว่า 0.90 เมตร ความสูงไม่น้อยกว่า ๑.๘๐ เมตร กรณีที่ห้องส้วมและห้องน้ำอยู่ในห้องเดียวกัน ต้องมีพื้นที่ภายในไม่น้อยกว่า ๑.๕0 ตารางเมตร

(๕) ห้องส้วมและที่ปัสสาวะ ต้องใช้วัสดุที่ทำความสะอาดง่าย และได้รับการดูแลรักษาความสะอาดอยู่เสมอ และต้องมีระบบบำบัดสิ่งปฏิกูลที่ถูกต้องตามหลักสุขาภิบาล

ข้อ ๑๕ สถานประกอบกิจการที่เป็นสถานที่จำหน่ายอาหาร หรือมีการปรุงประกอบ หรือจำหน่ายอาหารและเครื่องดื่ม ต้องปฏิบัติตามหลักเกณฑ์ด้านสุขลักษณะตามที่กำหนดในเทศบัญญัติเทศบาลตำบลโนนสะอาด และกฎหมายอื่นที่เกี่ยวข้องด้วย

ข้อ ๑๖ เมื่อพันกำหนดเก้าสิบวันนับแต่วันที่เทศบัญญัตินี้มีผลใช้บังคับ ห้ามมิให้ผู้ใดดำเนินกิจการที่เป็นอันอันตรายต่อสุขภาพ ประเภทคาราโอเกะ ในลักษณะที่เป็นการค้า เว้นแต่จะได้รับการอนุญาตจากเจ้าพนักงานท้องถิ่น

ใบอนุญาตให้ใช้ได้สำหรับกิจการประเกทเดียวและสำหรับสถานที่แห่งเดียว

ข้อ 17 ผู้ใดประสงค์จะเป็นผู้ดำเนินกิจการที่ต้องมีการควบคุมภายในท้องถิ่นในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไร้ท้ายเทศบัญญัติ พร้อมกับแสดงเอกสารและหลักฐานดังต่อไปนี้

(1) บัตรประจำตัวประชาชน

(๒) สำเนาเอกสารสิทธิของสถานประกอบกิจการ (ที่ดิน/อาคาร/ยานพาหะ)

(๓) หนังสือยินยอมรับกำจัดจากสถานประกอบกิจการกำจัดสิ่งปฏิกูล (กรณีที่ส่งไปกำจัดที่อื่น)

(๔) หนังสือให้ความเห็นชอบการประเมินผลกระทบต่อสิ่งแวดล้อม (กรณีที่กฎหมายกำหนด)

(๕) หลักฐานการรับฟังความคิดเห็นจากผู้มีส่วนได้เสีย (กรณีที่กฎหมายกำหนด)

(๖) ใบมอบอำนาจ (กรณีที่มีการมอบอำนาจ)

(7) หลักฐานอื่นที่จำเป็น

ข้อ ๑๘ เมื่อได้รับคำขออนุญาตหรือคำขอต่ออายุใบอนุญาต ให้เจ้าพนักงานท้องถิ่นตรวจสอบความถูกต้องของคำขอและความครบถ้วนของเอกสารหลักฐานทันที กรณีไม่ถูกต้อง ครบถ้วนให้เจ้าพนักงานท้องถิ่นแจ้งต่อผู้ยื่นคำขอให้แก้ไขเพิ่มเติมเพื่อดำเนินการ หากไม่สามารถดำเนินการได้ในขณะนั้น ให้จัดทำบันทึกความบกพร่องและรายการเอกสารหรือหลักฐานยื่นเพิ่มเติมภายในระยะเวลาที่กำหนด โดยให้เจ้าหน้าที่และผู้ยื่นคำขอและผู้ยื่นลงนามไว้ในบันทึกนั้นด้วย

เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบกายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในเทศบัญญัตินี้

ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตจดได้ ภายในกำหนดเวลาตามวรรคสอง ให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือ แจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยาย เวลาแล้วนั้น แล้วแต่กรณี ทั้งนี้ หากเจ้าพนักงานท้องถิ่นพิจารณายังไม่แล้วเสร็จ ให้แจ้งเป็นหนังสือให้ผู้ยื่นคำขอทราบ ถึงเหตุแห่งความล่าช้าทุกเจ็ดวัน จนกว่าจะพิจารณาแล้วเสร็จ และสำเนาแจ้ง ก.พ.ร. ทราบทุกครั้ง

ข้อ ๑๙ ผู้ได้รับอนุญาตต้องมารับใบอนุญาตภายในสิบห้าวัน (หรือตามที่เห็นสมควร) นับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น เว้นแต่จะมีเหตุอันสมควรและได้แจ้งต่อเจ้าพนักงานท้องถิ่น

ข้อ 20 ผู้ได้รับอนุญาตต้องมารับใบอนุญาตภายในสิบห้าวัน (หรือตามที่เห็นสมควร) นับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น เว้นแต่จะมีเหตุอันสมควรและได้แจ้งต่อเจ้าพนักงานท้องถิ่น

ข้อ ๒1 บรรดาใบอนุญาตที่ออกให้ตามเทศบัญญัตินี้ให้มีอายุหนึ่งปีนับแต่วันที่ได้ออกในอนุญาตและให้ใช้ได้เพียงเขตอำนาจของราชการส่วนท้องถิ่นเท่านั้น

การขอต่ออายุใบอนุญาตจะต้องยื่นคำขอก่อนใบอนุญาตสิ้นอายุ เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่อใบอนุญาต

ข้อ 22 ผู้ได้รับใบอนุญาตตามเทศบัญญัตินี้ ต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการ

ข้อ 23 ในกรณีที่ใบอนุญาตสูญหาย ถูกทำลาย หรือชำรุด หากจะขอรับใบแทนใบอนุญาต และการออกใบแทนใบอนุญาตให้เป็นไปตามหลักเกณฑ์ วิธีการและเงื่อนไขดังต่อไปนี้

(๑) ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่ที่ใบอนุญาตสูญหายมาแสดงต่อเจ้าหน้าที่ท้องถิ่นประกอบด้วย

(๒) ในกรณีที่ใบอนุญาตถูกทำลาย หรือชำรุดในสาระที่สำคัญ ให้ผู้ยื่นคำขอรับใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วย

ข้อ ๒4 ผู้ได้รับใบอนุญาตต้องเสียค่าธรรมเนียมการออกใบอนุญาตฉบับละ 1,000 บาท (ให้กำหนดตามความเหมาะสมของแต่ละท้องถิ่น) ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการต่อใบอนุญาต ตลอดระยะเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนคำธรรมเนียมที่ค้างชำระ เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไป

ในกรณีผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้ง ให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับครบจำนวน

ข้อ ๒5 ผู้ใดฝ่าฝืนทศบัญญัตินี้หรือไม่มีปฏิบัติตามคำสั่งของเจ้าพนักงานต้องระวางโทษ ตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม

ประกาศ ณ วันที่

(ลงชื่อ)

(นายประสาท พาน้อย)

นายกเทศมนตรีตำบลโนนสะอาด

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนประธานสภา คณะผู้บริหาร ท่านสมาชิกสภาทุกท่าน กระผมสิบตำรวจโทศราวุธ เชื้อไพบูลย์ ผมขอชี้แจงในการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ใช้เป็นกฎกติการ่วมกัน ในการวางกฎเกณฑ์ในการอยู่ร่วมกันในสังคมที่จำเป็นต้องมีระเบียบกฎเกณฑ์ ที่จะรองรับสังคมเมืองในอนาคตต่อไปครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกท่านใดจะสอบถามหรืออภิปรายขอเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีสมาชิกท่านใดสอบถามหรืออภิปรายอีก ผมจะขอมติเห็นชอบ ร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ในวาระที่ ๑ ขั้นรับหลักการ โปรดยกมือครับ

**มติที่ประชุม** **เห็นชอบ รับหลักการ ในวาระที่ ๑ ร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565** **จำนวน 12 เสียง เป็นเอกฉันท์**

**4.๒ ญัตติการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ.2565 ในวาระที่ 2 ขั้นแปรญัตติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ข้อกฎหมาย อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติมถึง (ฉบับที่ 2) พ.ศ. 2554) ข้อ 45 วรรคสองซึ่งในการแปรญัตติในครั้งเป็นการขอแปรญัตติเต็มสภา นี้โดยแปรเป็นภาพรวมก็ได้ กล่าวคือเมื่อแปรญัตติเสร็จแล้วให้สมาชิกสภาได้พิเคราะห์ข้อมูลก่อนแล้วจึงลงมติ จากนั้นเมื่อสภาลงมติเห็นชอบตามร่างเทศบัญญัติฯที่คณะผู้บริหารเสนอจึงนำร่างเทศบัญญัติฯ เสนอนายอำเภออนุมัติ และเสนอผู้ว่าราชการจังหวัดอนุมัติตามระเบียบต่อไป ขอซักซ้อมข้อกฎหมายเพียงเท่านี้ครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- จากการรับหลักการ การพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ในระเบียบวาระที่ ๔.2 ขั้นแปรญัตติ จะมีสมาชิกสภาท่านใดขอแปรญัตติหรือไม่ หากมีให้เสนอชื่อ และผู้รับรอง ๒ ท่านครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีท่านใดขอแปรญัตติ ผมจะขอมติผ่านวาระที่ ๒ ขั้นแปรญัตติ โปรดยกมือครับ

**มติที่ประชุม** **เห็นชอบ ผ่านวาระที่ ๒ ขั้นแปรญัตติ ในการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565**  **จำนวน 12 เสียง เป็นเอกฉันท์**

**4.3 ญัตติการพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565** **ในวาระที่ ๓ ขั้นลงมติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** จากระเบียบวาระที่ ๔.๒ ญัตติพิจารณาร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 (ขั้นแปรญัตติ) ได้ผ่านความเห็นชอบในการประชุมแล้ว ดังนั้นในวันนี้เป็นการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นเทศบัญญัติหรือไม่ ซึ่งผมจะขอมติในที่ประชุมสภาเทศบาลฯแห่งนี้ ในการพิจารณาให้ร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 หรือไม่ผมจะขอมติที่ประชุมสภาเทศบาลฯแห่งนี้ในการพิจารณาให้ร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ตราเป็นเทศบัญญัติตำบลโนนสะอาด ท่านสมาชิกสภาเทศบาลท่านใดเห็นชอบให้ตราเป็นเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 โปรดยกมือครับ

**มติที่ประชุม มีมติที่ประชุมสภาเทศบาลตำบลโนนสะอาดเห็นชอบให้ร่างเทศบัญญัติตำบลโนนสะอาด เรื่อง การควบคุมกิจการที่เป็นอันตรายต่อสุขภาพ ประเภทคาราโอเกะ พ.ศ. 2565 ตราเป็นเทศบัญญัติตำบลโนนสะอาด ประจำปีงบประมาณ พ.ศ. ๒๕๖5 จำนวน ๑๒ เสียงเป็นเอกฉันท์**

**ระเบียบวาระที่ 5** **ญัตติพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่ชี้แจงครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) หมวด 3 ญัตติ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ โดยในวรรคสองการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลตำบลโนนสะอาดท่านใดเห็นชอบในการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 สามวาระรวดเดียว พร้อมการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ขอผู้เสนอ และผู้รับรอง 2 ท่าน เพื่อจะขอมติในสภาให้ขอเชิญครับ

**นายทอง พลโยธา สมาชิกสภาเทศบาลตำบลโนนสะอาด เขต 2**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนาย ทอง พลโยธา สมาชิกสภาเทศบาลตำบลโนนสะอาด เขต 2 กระผมขอเสนอการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 เป็นสามวาระรวดเดียว และคณะกรรมการแปรญัตติเต็มสภาครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอผู้รับรอง 2 ท่านครับ

**ผู้รับรอง** 1. นายนิยม เฮืองหล้า สมาชิกสภาเทศบาลตำบลโนนสะอาด เขต 2

2. นายประวิทย์ จันพนม สมาชิกสภาเทศบาลตำบลโนนสะอาด เขต 1

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอมติที่ประชุมสภาในการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ท่านสมาชิกสภาเทศบาลตำบลโนนสะอาด ท่านเห็นชอบพิจารณาเสนอร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 เป็นสามวาระรวด และคณะกรรมการแปรญัตติเต็มสภา โปรดยกมือครับ

**ประชุม - เห็นชอบพิจารณาเสนอร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565** **เป็นสามวาระรวด และคณะกรรมการแปรญัตติเต็มสภา** **จำนวน ๑๒ เสียง เป็นเอกฉันท์**

**5.1 ญัตติการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565** **ในวาระที่ 1 ขั้นรับหลักการ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เรียนเชิญเจ้าหน้าที่รับผิดชอบการดำเนินการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 เชิญครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภา คณะผู้บริหาร ท่านสมาชิสภาเทศบาล และผู้เข้าร่วมประชุมทุกท่าน กระผมสิบตำรวจโทศราวุธ เชื้อไพบูลย์ ตำแหน่ง ปลัดเทศบาล กระผมได้เสนอพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ในวาระที่ ๑ ขั้นรับหลักการ ขอเรียนเชิญท่านนายกเทศมนตรีตำบลโนนสะอาด เป็นผู้เสนอหลักการครับ

**นายประสาท พาน้อย นายกเทศมนตรีตำบลโนนสะอาด**

**-** เรียนประธานสภา คณะผู้บริหาร ท่านสมาชิกสภาทุกท่าน พนักงานเทศบาลตำบลโนนสะอาดทุกท่าน กระผมนายประสาท พาน้อย ตำแหน่ง นายกเทศมนตรีตำบลโนนสะอาด กระผมขอเสนอหลักการและเหตุผลรวมถึงข้อกฎหมายที่เกี่ยวข้องในการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ดังนี้ครั**บ**

-ร่าง-

เทศบัญญัติ

**เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ. 2565**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

บันทึกหลักการและเหตุผล

**หลักการ**

เพื่อเป็นการเห็นสมควรกำหนดหลักเกณฑ์เกี่ยวกับการติดตั้งบ่อดักไขมัน และระบบบำบัดน้ำเสีย ในอาคาร รวมถึงการช่วยลดปริมาณน้ำเสีย และการปรับปรุงคุณภาพน้ำให้ดียิ่งขึ้น ในสภาวะปัจจุบัน ของท้องถิ่น โดยคำนึงถึงสภาพแวดล้อม สุขอนามัยของประชาชน และการรักษาสภาพสิ่งแวดล้อม นั้น

ด้วยพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ มาตรา ๗๐ ประกอบพระราชบัญญัติการสาธารณสุข พ.ศ. ๒๕๓๕ มาตรา ๑๘ มาตรา ๒๐ และมาตรา ๔๔ กำหนดให้ เจ้าของ หรือผู้ครอบครองแหล่งกำเนิดมลพิษ มีหน้าที่ต้องก่อสร้าง ติดตั้ง หรือจัดให้มีระบบบำบัดน้ำเสีย หรือ ระบบกำจัดของเสียภายในอาคาร โดยให้ราชการส่วนท้องถิ่นมีอำนาจในการกำหนดลักเกณฑ์ วิธีการและ เงื่อนไขในการปฏิบัติให้เป็นไปตามกฎหมายดังกล่าว

**เหตุผล**

เทศบาลตำบลโนนสะอาด จึ’อาศัยอำนาจตามพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๖๒ มาตรา ๕๐ (๓) มาตรา ๖๐ และมาตรา ๖๒ ประกอบกับพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ มาตรา ๗๐ และพระราชบัญญัติการสาธารณสุข พ.ศ. ๒๕๓๕ มาตรา ๑๘ มาตรา ๒๐ มาตรา ๔๔ เพื่อตราเทศบัญญัติ เรื่องการติดตั้งบ่อดักไขมัน และระบบบำบัดน้ำเสียในอาคาร พ.ศ.๒๕๖๕ เพื่อบังคับใช้ในเขตเทศบาลตำบลโนนสะอาด ต่อไป

(ร่าง)

**เทศบัญญัติเทศบาลตำบลโนนสะอาด**

**เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ. ๒๕๖๕**

**โดยที่เป็นการสมควรตราเทศบัญญัติเทศบาลตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร อาศัยอำนาจตามความในมาตรา ๕๐ (๓) มาตรา ๖๐ และมาตรา ๖๓ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๕๒ ประกอบกับมาตรา ๑๘ มาตรา ๒๐ (๓) และมาตรา ๔๔ แห่งพระราชบัญญัติการสาธารณสุข พ.ศ. ๒๕๓๕ และมาตรา ๗๐ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๖ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลโนนสะอาด โดยได้รับความเห็นชอบจากสภาเทศบาลตำบลโนนสะอาดและผู้ว่าราชการจังหวัดหนองบัวลำภู จึงตราเทศบัญญัติเทศบาลตำบลโนนสะอาดขึ้นไว้ดังต่อไปนี้**

ข้อ ๑ เทศบัญญัตินี้เรียกว่า “เทศบัญญัติเทศบาลตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ. ๒๕๖๕”

ข้อ ๒ เทศบัญญัตินี้ให้ใช้บังคับในเขตเทศบาลตำบลโนนสะอาด ตั้งแต่วันที่ได้ประกาศไว้โดยเปิดเผย ณ สำนักงานเทศบาลตำบลโนนสะอาด แล้วเจ็ดวัน

ข้อ ๓ บรรดาเทศบัญญัติข้อบัญญัติข้อบังคับกฎระเบียบและคำสั่งอื่นใดของเทศบาล ตำบลโนนสะอาดซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทน

ข้อ ๔ ในเทศบัญญัตินี้

“อาคาร” หมายความว่า ตึก บ้านเรือน ร้านค้า ร้านอาหาร สำนักงาน หรือสิ่งปลูกสร้าง อย่างอื่นซึ่งบุคคลอาจเข้าไปอยู่อาศัยหรือใช้สอยได้

“บ่อดักไขมัน” หมายความว่า สิ่งที่ใช้แยกจำพวกน้ำมันและไขมันออกจากน้ำหรือน้ำเสีย ซึ่งผ่านการใช้แล้ว

“การระบายน้ำ” หมายความว่าการผันน้ำ การปล่อยน้ำ การเทน้ำ การสาดน้ำหรือ การกระทำอื่นใดที่เป็นการถ่ายเทน้ำ

“แหล่งระบายน้ำ” หมายความว่าทาง หรือท่อระบายน้ำ ลำกระโดง ลำราง คูคลอง แม่น้ำ

ทะเล และแหล่งน้ำสาธารณะ แหล่งน้ำธรรมชาติ และแหล่งน้ำที่เป็นของเอกชน ซึ่งมีทางเชื่อมต่อหรือสามารถ

ไหลไปสู่แหล่งน้ำสาธารณะหรือแหล่งน้ำธรรมชาติได้

“น้ำเสีย” หมายความว่าของเสียที่อยู่ในสภาพเป็นของเหลวรวมทั้งมวลสารที่ปะปนหรือ ปนเปื้อนอยู่ในของเหลวนั้น

“เจ้าพนักงานท้องถิ่น” หมายความว่า นายกเทศมนตรีตำบลโนนสะอาด

“พนักงานเจ้าหน้าที่” หมายความว่า ปลัดเทศบาล และพนักงานเทศบาลอื่นที่เจ้าพนักงาน ท้องถิ่นแต่งตั้ง

ข้อ ๕ เทศบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำ และยังไม่มีกฎหมายใดกำหนดมาตรการเกี่ยวกับการกำจัดน้ำมัน และไขมันสำหรับอาคารประเภทนั้น

ข้อ ๖ ให้เจ้าของหรือผู้ครอบครองอาคารตามข้อ ๕ ติดตั้งบ่อดักไขมันและระบบระบาย น้ำเสียตามมาตรฐานที่เจ้าพนักงานท้องถิ่นประกาศกำหนด

ให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันและ ระบบระบายน้ำเสียสำหรับอาคารนั้น ให้แล้วเสร็จก่อนเข้าอยู่อาศัยหรือใช้สอย และหากอาคารใดอยู่ระหว่าง การปลูกสร้างใหม่หรือได้ดำเนินการก่อสร้างเสร็จเรียบร้อยแล้วก่อนวันที่เทศบัญญัตินี้มีผลบังคับใช้ ก็ให้ดำเนินการติดตั้งบ่อดักไขมัน และระบบระบายน้ำเสียเช่นเดียวกัน

ข้อ ๗ ให้เจ้าพนักงานท้องถิ่นและพนักงานเจ้าหน้าที่มีอำนาจหน้าที่ ดังต่อไปนี้

(๑) เข้าไปในอาคารหรือสถานที่ใดๆ ในเวลาระหว่างพระอาทิตย์ขึ้นถึงพระอาทิตย์ตก หรือ ในเวลาทำการเพื่อตรวจสอบหรือควบคุมให้เป็นไปตามเทศบัญญัติ ในการนี้ให้มีอำนาจสอบถามข้อเท็จจริง หรือเรียกหนังสือรับรองการแจ้ง หรือหลักฐานที่เกี่ยวข้องจากเจ้าของหรือผู้ครอบครองอาคารสถานที่นั้น

(๒) สั่งให้เจ้าของ หรือผู้ครอบครองอาคาร ที่มีการระบายน้ำทิ้งลงหรือไหลไปสู่แหล่ง ระบายน้ำ ดำเนินการติดตั้งบ่อดักไขมัน และระบบระบายน้ำเสียให้แล้วเสร็จภายในเก้าสิบวัน

ข้อ ๘ ให้เจ้าของ หรือผู้ครอบครองตาม ข้อ ๖ ทำการดูแลรักษา เก็บ ขนน้ำมัน หรือไขมัน ในบ่อดักไขมันไปกำจัด และซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติ

ข้อ ๙ ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ในการ ปฏิบัติการตาม ข้อ ๗ (๑) ต้องระวางโทษปรับไม่เกินหนึ่งพันบาท

ข้อ ๑๐ ผู้ใดไม่ปฏิบัติตามคำสั่งของเจ้าพนักงานท้องถิ่นหรือพนักงานเจ้าหน้าที่ตามข้อ ๗ (๒) ต้องระวางโทษปรับไม่เกินห้าร้อยบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละ สองร้อยบาท นับแต่วันถัดจากวันครบกำหนดระยะเวลาที่เจ้าพนักงานท้องถิ่นหรือพนักงานเจ้าหน้าที่กำหนด ให้ดำเนินการติดตั้งบ่อดักไขมัน และระบบระบายน้ำเสียนั้นเป็นต้นไป จนกว่าจะปฏิบัติให้ถูกต้อง

ข้อ ๑๑ ข้อกำหนดและวิธีการติดตั้งบ่อดักไขมันและแบบถังดักไขมันให้เป็นไปตามที่กำหนด ไว้ท้ายเทศบัญญัตินี้

ข้อ ๑๒ ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติ ตามเทศบัญญัตินี้โดยทั่วกัน

ข้อ ๑๓ ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัติ ตามความจำเป็นและความเหมาะสมของอาคาร และพื้นที่บางแห่ง อาทิเช่น พื้นที่บนภูเขา พื้นที่เกษตรกรรม หรือพื้นที่ในชนบท เป็นต้น

ข้อ ๑๔ ให้นายกเทศมนตรีตำบลโนนสะอาดเป็นผู้รักษาการให้เป็นไปตามเทศบัญญัตินี้

ประกาศ ณ วันที่ เดือน พ.ศ. ๒๕๖๕

(นายประสาท พาน้อย)

นายกเทศมนตรีตำบลโนนสะอาด

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนประธานสภา คณะผู้บริหาร ท่านสมาชิกสภาทุกท่าน กระผมสิบตำรวจโทศราวุธ เชื้อไพบูลย์ ผมขอชี้แจงในการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ใช้เป็นกฎกติการ่วมกัน ในการวางกฎเกณฑ์ในการอยู่ร่วมกันในสังคมที่จำเป็นต้องมีระเบียบกฎเกณฑ์ ที่จะรองรับการเกิดสิ่งปฏิกูลจากไขมัน ในการระบุขนาดของคนในครัวเรือน และรองรับสังคมเมืองในอนาคตต่อไปครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกท่านใดจะสอบถามหรืออภิปรายขอเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีสมาชิกท่านใดสอบถามหรืออภิปรายอีก ผมจะขอมติเห็นชอบ ร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ในวาระที่ ๑ ขั้นรับหลักการ โปรดยกมือครับ

**มติที่ประชุม** **เห็นชอบ รับหลักการ ในวาระที่ ๑ ร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565** **จำนวน 12 เสียง เป็นเอกฉันท์**

**5.๒ ญัตติการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ในวาระที่ 2 ขั้นแปรญัตติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ข้อกฎหมาย อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติมถึง (ฉบับที่ 2) พ.ศ. 2554) ข้อ 45 วรรคสองซึ่งในการแปรญัตติในครั้งเป็นการขอแปรญัตติเต็มสภา นี้โดยแปรเป็นภาพรวมก็ได้ กล่าวคือเมื่อแปรญัตติเสร็จแล้วให้สมาชิกสภาได้พิเคราะห์ข้อมูลก่อนแล้วจึงลงมติ จากนั้นเมื่อสภาลงมติเห็นชอบตามร่างเทศบัญญัติฯที่คณะผู้บริหารเสนอจึงนำร่างเทศบัญญัติฯ เสนอนายอำเภออนุมัติ และเสนอผู้ว่าราชการจังหวัดอนุมัติตามระเบียบต่อไป ขอซักซ้อมข้อกฎหมายเพียงเท่านี้ครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- จากการรับหลักการ การพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ในระเบียบวาระที่ 5.2 ขั้นแปรญัตติ จะมีสมาชิกสภาท่านใดขอแปรญัตติหรือไม่ หากมีให้เสนอชื่อ และผู้รับรอง ๒ ท่านครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีท่านใดขอแปรญัตติ ผมจะขอมติผ่านวาระที่ ๒ ขั้นแปรญัตติ โปรดยกมือครับ

**มติที่ประชุม** **เห็นชอบ ผ่านวาระที่ ๒ ขั้นแปรญัตติ ในการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565**  **จำนวน 12 เสียง เป็นเอกฉันท์**

**5.3 ญัตติการพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ในวาระที่ ๓ ขั้นลงมติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** จากระเบียบวาระที่ 5.๒ ญัตติพิจารณาร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 (ขั้นแปรญัตติ) ได้ผ่านความเห็นชอบในการประชุมแล้ว ดังนั้นในวันนี้เป็นการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นเทศบัญญัติหรือไม่ ซึ่งผมจะขอมติในที่ประชุมสภาเทศบาลฯแห่งนี้ ในการพิจารณาให้ร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 หรือไม่ผมจะขอมติที่ประชุมสภาเทศบาล แห่งนี้ในการพิจารณาให้ร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ตราเป็นเทศบัญญัติตำบลโนนสะอาด ท่านสมาชิกสภาเทศบาลท่านใดเห็นชอบให้ตราร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 โปรดยกมือครับ

**มติที่ประชุม มีมติที่ประชุมสภาเทศบาลตำบลโนนสะอาดเห็นชอบให้ร่างเทศบัญญัติตำบลโนนสะอาด เรื่อง การติดตั้งบ่อดักไขมันและระบบบำบัดน้ำเสียในอาคาร พ.ศ.2565 ตราเป็นเทศบัญญัติตำบลโนนสะอาด ประจำปีงบประมาณ พ.ศ. ๒๕๖5 จำนวน ๑๒ เสียงเป็นเอกฉันท์**

**ระเบียบวาระที่ 6** **ญัตติพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่ชี้แจงครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) หมวด 3 ญัตติ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ โดยในวรรคสองการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลตำบลโนนสะอาดท่านใดเห็นชอบในการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 สามวาระรวดเดียว พร้อมการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ขอผู้เสนอ และผู้รับรอง 2 ท่าน เพื่อจะขอมติในสภาให้ขอเชิญครับ

**นายสมควร กองแสน สมาชิกสภาเทศบาลตำบลโนนสะอาด เขต 1**

- เรียนท่านประธานสภา คณะผู้บริหาร และสมาชิกสภาผู้ทรงเกียรติ กระผมนายสมควร กองแสน สมาชิกสภาเทศบาลตำบลโนนสะอาด เขต 1 กระผมขอเสนอการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 เป็นสามวาระรวดเดียว และคณะกรรมการแปรญัตติเต็มสภาครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอผู้รับรอง 2 ท่านครับ

**ผู้รับรอง** 1. นายสุวิทย์ นามวงษา สมาชิกสภาเทศบาลตำบลโนนสะอาด เขต 2

2. นายสีนวน กุดตุ้ม สมาชิกสภาเทศบาลตำบลโนนสะอาด เขต 2

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอมติที่ประชุมสภาในการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ท่านสมาชิกสภาเทศบาลตำบลโนนสะอาด ท่านเห็นชอบพิจารณาเสนอร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 เป็นสามวาระรวด และคณะกรรมการแปรญัตติเต็มสภา โปรดยกมือครับ

**ประชุม - เห็นชอบพิจารณาเสนอร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 เป็นสามวาระรวด และคณะกรรมการแปรญัตติเต็มสภา จำนวน ๑๒ เสียง เป็นเอกฉันท์**

**6.1 ญัตติการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565** **ในวาระที่ 1 ขั้นรับหลักการ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เรียนเชิญเจ้าหน้าที่รับผิดชอบการดำเนินการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 เชิญครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนท่านประธานสภา คณะผู้บริหาร ท่านสมาชิสภาเทศบาล และผู้เข้าร่วมประชุมทุกท่าน กระผมสิบตำรวจโทศราวุธ เชื้อไพบูลย์ ตำแหน่ง ปลัดเทศบาล กระผมได้เสนอพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ในวาระที่ ๑ ขั้นรับหลักการ ขอเรียนเชิญท่านนายกเทศมนตรีตำบลโนนสะอาด เป็นผู้เสนอหลักการครับ

**นายประสาท พาน้อย นายกเทศมนตรีตำบลโนนสะอาด**

**-** เรียนประธานสภา คณะผู้บริหาร ท่านสมาชิกสภาทุกท่าน พนักงานเทศบาลตำบลโนนสะอาดทุกท่าน กระผมนายประสาท พาน้อย ตำแหน่ง นายกเทศมนตรีตำบลโนนสะอาด กระผมขอเสนอหลักการและเหตุผลรวมถึงข้อกฎหมายที่เกี่ยวข้องในการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ดังนี้ครับ

-ร่าง-

เทศบัญญัติ

**เรื่อง จัดระเบียบการจอดรถในเขตเทศบาลตำบลโนนสะอาด พ.ศ ๒๕๖๕**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**บันทึกหลักการและเหตุผล**

**ประกอบเทศบัญญัติเทศบาลตำบลโนนสะอาด**

**เรื่อง จัดระเบียบการจอดรถในเขตเทศบาลตำบลโนนสะอาด พ.ศ ๒๕๖๕**

**หลักการ**

เพื่อให้เป็นไปตามมาตรา ๗ แห่งพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ ๒๕๖๒ ให้องค์กรปกครองส่วนท้องถิ่นมีอำนาจตราข้อบัญญัติท้องถิ่นเพื่อประโยชน์ในการจัดระเบียบการจอดรถ

**เหตุผล**

โดยที่มาตรา ๓ แห่งพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ. ๒๕๖๒ ให้ยกเลิกพระราชบัญญัติจัดระเบียบการจอดรถยานยนต์ในเขตเทศบาลและสุขาภิบาล พ.ศ. ๒๕๐๓และพระราชบัญญัติจัดระเบียบการจอดยานยนต์ในเขตเทศบาลและสุขาภิบาล ( ฉบับที่ ๒ )พ.ศ ๒๕๓๕ โดยเทศบาลตำบลโนนสะอาดจึงอาศัยอำนาจตามพระราชบัญญัติเทศบาล พ.ศ.๒๔๙๖ มาตรา ๕๐ (๙) ในการตราเทศบัญญัติเทศบาลตำบลโนนสะอาด เรื่องจัดระเบียบการจอดรถในเขตเทศบาลตำบลโนนสะอาดขึ้น   
เพื่อบังคับใช้ในเขตเทศบาลตำบลโนนสะอาด

**....................................................................................**

ร่าง

**เทศบัญญัติเทศบาลตำบลโนนสะอาด**

**เรื่อง จัดระเบียบการจอดรถในเขตเทศบาลตำบลโนนสะอาด พ.ศ ๒๕๖๕**

**….……………………………………………..**

โดยที่เป็นการเห็นสมควรตราเทศบัญญัติเทศบาลตำบลโนนสะอาด ว่าด้วยการจัดระเบียบการจอดรถในเขตเทศบาลตำบลโนนสะอาด

อาศัยอำนาจตามความในมาตรา ๕๐ (๙) และ มาตรา ๖๐ แห่งพระราชบัญญัติเทศบาล พ.ศ ๒๔๙๖ แก้ไขเพิ่มเติมโดยพระราชบัญญัติเทศบาล ( ฉบับที่ ๑๔ ) พ.ศ ๒๕๕๒ และมาตรา ๗ แห่งพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ ๒๕๖๒ เทศบาลตำบลโนนสะอาดโดยความเห็นชอบของสภาเทศบาลตำบลโนนสะอาดและผู้ว่าราชการจังหวัดหนองบัวลำภู จึงตราเทศบัญญัติไว้ ดังต่อไปนี้

ข้อ ๑ เทศบัญญัตินี้เรียกว่า “เทศบัญญัติเทศบาลตำบลโนนสะอาด เรื่อง จัดระเบียบการจอดรถในเขตเทศบาลตำบลโนนสะอาด พ.ศ ๒๕๖๕”

ข้อ ๒ เทศบัญญัตินี้ให้ใช้บังคับในเขตเทศบาลตำบลโนนสะอาดเมื่อได้ประกาศไว้โดยเปิดเผย ณ สำนักงานเทศบาลตำบลโนนสะอาด

ข้อ ๓ เทศบัญญัตินี้

**“รถ”** หมายความว่า รถยนต์ รถจักรยานยนต์ ยานพาหนะทางบกประเภทอื่นที่ใช้เครื่องยนต์และให้รวมถึงพ่วงตู้ พ่วงข่าง พ่วงท้าย ที่ใช้สำหรับรถชนิดนั้นด้วย

**“การจอดรถ”** หมายความรวมถึง หยุดรถ เว้นแต่การหยุดนั้นจะเกิดขึ้นโดยอุบัติเหตุ หรือเหตุสุดวิสัย หรือมีเหตุที่ไม่อาจนำรถนั้นเคลื่อนที่ไปได้โดยมิใช่ความผิดของผู้ขับขี่

**“ที่จอดรถ”** หมายความว่า ที่ที่เทศบาลตำบลโนนสะอาดกำหนดจัดไว้เป็นที่จอดรถ หรือที่ที่มีเครื่องหมายอนุญาตให้จอดได้

**“พนักงานเจ้าหน้าที่”** หมายความว่า

1. นายกเทศมนตรีเทศบาลตำบลโนนสะอาดหรือรองนายกเทศมนตรีเทศบาลตำบลโนนสะอาด ที่นายกเทศมนตรีแต่งตั้ง
2. พนักงานเทศบาลหรือเจ้าหน้าที่อื่นของเทศบาลซึ่งนายกเทศมนตรีแต่งตั้ง

ข้อ ๔ ให้นายกเทศมนตรีเทศบาลตำบลโนนสะอาดประกาศกำหนดถนนหรือหรือบริเวณที่จัดไว้เป็นที่จอดรถ รวมทั้งยกเลิก แก้ไข เปลี่ยนแปลง เพิ่มเติมประกาศบริเวณเป็นที่จอดรถในเขตเทสบาลตำบลโนนสะอาด ตามเทสบัญญัตินี้ โดยเปิดเผย ณ สำนักงานเทสบาลตำบลโนนสะอาด

ข้อ ๕ ผู้ใดจอดรถในที่จอดรถต้องปฏิบัติตามระเบียบการจอดรถดังต่อไปนี้

(๑) ให้จอดรถในที่จอดรถตามชนิดของรถที่พนักงานเจ้าหน้าที่กำหนดไว้ช่องละ ๑ คัน

(๒) ระหว่างเวลา ๐๖.๐๐ นาฬิกา - ๑๙.๐๐ นาฬิกา หรือตามที่นายกเทศมนตรีเทศบาลตำบลโนนสะอาด ประกาศกำหนดให้เสียค่าธรรมเนียนจอดรถแก่พนักงานเจ้าหน้าที่และให้เจ้าพนักงานเจ้าหน้าที่ออกบัตรหลักฐานให้โดยแสดงบัตรหลักฐานดังกล่าวไว้ในที่ซึ่งเห็นได้ง่าย

(๓) ถ้านำรถออกไปจากที่จอดรถก่อนสิ้นสุดกำหนดเวลาที่เสียค่าธรรมเนียมไว้จะเรียกค่าธรรมเนียมคืนไม่ได้ และให้ถือว่าสิทธิการใช้ที่จอดรถครั้งนั้นสิ้นสุดลง

ข้อ ๖ ห้ามจอดรถในที่จอดรถระหว่างเวลา ๐๖.๐๐ นาฬิกา - ๑๙.๐๐ นาฬิกา เมื่อปรากฏว่า

1. รถนั้นจอดในที่จอดรถเป็นเวลาติดต่อกันเกินกว่า ๓ ชั่วโมง เว้นแต่รถหน่วยงารัฐวิสาหกิจที่เกี่ยวกับกิจการของสายโทรศัพท์ สายเคเบิ้ล การประปา การไฟฟ้า หรือรถอื่นใดที่เข้าปฏิบัติหน้าที่ในกรณีฉุกเฉิน
2. รถนั้นบรรทุกวัตถุระเบิดหรือน้ำมันเชื้อเพลิงชนิดน่ากลัวอันตราย
3. เกิดเพลิงไหม้หรือภัยธรรมชาติร้ายแรงในบริเวณที่จอดรถนั้น
4. รถนั้นบรรทุกของอื่นเกินช่องแบ่งเขตที่กำหนดไว้

ข้อ ๗ ห้ามมิให้ผู้ใดกระทำการใดๆ เป็นการกีดขวางต่อการจอดรถในที่จอดรถ เว้นแต่จะได้รับอนุญาตจากพนักงานเจ้าหน้าที่

ข้อ ๘ ผู้ใดจอดรถตามข้อ ๕ ต้องเสียค่าธรรมเนียมตามอัตราท้ายเทศบัญญัตินี้

เทศบาลตำบลโนนสะอาดอาจมอบให้เอกชนทำหน้าที่เรียกเก็บค่าธรรมเนียมจอดรถแทนเจ้าพนักงานเจ้าหน้าที่ตามข้อ ๖ (๒) ได้

ข้อ ๙ ให้ยกเว้นคาธรรมเนียมจอดรถแก่รถ ดังต่อไปนี้

(๑) รถที่ใช้ในการพยายามของโรงพยาบาลในขณะที่ปฏิบัติหน้าที่เกี่ยวกับการพยาบาล

(๒) รถที่ใช้ในการดับเพลิงในขณะปฏิบัติหน้าที่

(๓) รถที่ใช้กระทำหน้าที่ในขณะปฏิบัติตามเทศบัญญัตินี้

(๔) รถที่ใช้ในการเก็บขยะมูลฝอยและสิ่งปฏิกูลที่อยู่ในความควบดูแลของเทศบาลตำบลโนนสะอาด

(๕) รถของเทศบาลตำบลโนนสะอาดหรือรถของส่วนราชการอื่นที่ใช้ขณะปฏิบัติหน้าที่

ข้อ ๑๐ ให้พนักงานเจ้าหน้าที่มีหน้าที่และอำนาจ ดังต่อไปนี้

(๑) ควบคุมการจอดรถในที่จอดรถให้เป็นไปตามเทศบัญญัติ

(๒) เรียกเก็บค่าธรรมเนียมจอดรถในที่จอดรถตามอัตราและวิธีการที่กำหนดใว้ในเทศบัญญัตินี้ ณ สถานที่ เว้นแต่การดำเนินคดีผู้ฝ่าฝืนเทศบัญญัตินี้

(๓) สั่งให้ผู้จอดรถในที่ที่มีกฎหมายห้ามจอดตามกฎหมายว่าด้วยการจราจรทางบกเคลื่อนย้ายรถออกไปจากที่ดังกล่าว ในกรณีที่ไม่พบผู้ขับขี่รถนั้นจะใช้เครื่องมือบังคับไม่ให้เคลื่อนย้ายรถหรือเคลื่อนย้ายรถไปไว้ ณ สถานที่สำนักงานเทศบาลตำบลโนนสะอาดหรือสถานที่อื่นที่นายกเทศมนตรีเทศบาลตำบลโนนสะอาดประกาศกำหนด และให้ได้รับความคุ้มครองตามกฎหมายว่าด้วยการจราจรทางบกเช่นเดียวกับพนักงานเจ้าหน้าที่ตามกฎหมายว่าด้วยการจราจรทางบก

(๔) มีสิทธิยึดหน่วงรถที่อยู่ในความครอบครองของพนักงานเจ้าหน้าที่ไว้ได้จนกว่าจะได้รับชำระค่าธรรมเนียมเป็นพิเศษ โดยในการยึดหน่วงดังกล่าวให้พนักงานเจ้าหน้าที่มีหน้าที่และอำนาจเช่นเดียวกับเจ้าพนักงานจราจรตามกฎหมายว่าด้วยจราจรทางบก

(๕) ให้นายกเทศมนตรีเทศบาลตำบลโนนสะอาดและรองนายกเทศมนตรีเทศบาลตำบลโนนสะอาด มีอำนาจว่ากล่าวตักเตือนหรือเปรียบเทียบได้ตามกฎหมายว่าด้วยการจราจรทางบกเช่นเดียวกับพนักงานสอบสวน หรือจะส่งให้พนักงานสอบสวนผู้มีอำนาจสอบสวนตามประมวลกฎหมายวิธีพิจารณาความอาญา ดำเนินการเปรียบเทียบก็ได้

ข้อ ๑๑ ผู้ใดฝ่าฝืนเทศบัญญัตินี้หรือผู้ซึ่งไม่ปฏิบัติตามคำสั่งของพนักงานเจ้าหน้าที่ตามข้อ ๑๐ ต้องเสียค่าธรรมเนียมเป็นพิเศษตามจำนวนที่กำหนดไว้ในเทศบัญญัตินี้ซึ่งไม่เกินหนึ่งพันบาทหากไม่ชำระค่าธรรมเนียมเป็นพิเศษต้องเสียดอกเบี้ยร้อยละสิบห้าต่อปีคำนวนถึงวันที่ชำระครบถ้วน

ข้อ ๑๒ เพื่อประโยขน์ในการจัดระเบียบในเขตองค์กรปกครองส่วนท้องถิ่น ผู้บริหารท้องถิ่น โดยความเห็นชอบของสภาท้องถิ่น อาจมอบให้เอกชนทำหน้าที่เรียกเก็บค่าธรรมเนียมจอดรถแทนองค์กรปกครองส่วนท้องถิ่นได้หากเห็นว่าองค์กรปกครองส่วนท้องถิ่นจะได้ประโยชน์หรือผลตอบแทนมากกว่าดำเนินการเอง ทั้งนี้ หลักเกณฑ์ วิธีการ และเงื่อนไขการมอบเอกชน เป็นไปตามที่ผู้บริหารท้องถิ่นกำหนด

ข้อ ๑๓ ประการหลักเกณฑ์ วิธีการ และเงื่อนไขการมอบเอกชนอย่างน้อยต้องมีรายละเอียด  
ที่กำหนดไว้ ตามข้อ ๓ แห่งกฎกระทรวงการมอบให้เอกชนทำหน้าที่เรียกเก็บค่าธรรมเนียมจอดรถแทน  
องค์กรปกครองส่วนท้องถิ่น พ.ศ. ๒๕๖๔

ข้อ ๑๔ อัตราค่าธรรมเนียม กรณีมอบให้เอกชนเรียกเก็บค่าธรรมเนียมจอดรถแทน ให้เป็นไปตามอัตราที่กำหนด

ข้อ ๑๕ วิธีการเรียกเก็บค่าธรรมเนียม กรณีมอบให้เอกชนเรียกเก็บค่าธรรมเนียมจอดรถแทน ให้เรียก ณ ที่จอดรถเท่านั้น

ข้อ ๑๖ ให้นายกเทศมนตรีเทศบาลตำบลโนนสะอาดเป็นผู้รักษาราชการให้เป็นไปตามเทศบัญญัตินี้ และให้มีอำนาจตีความ วินิจฉัยปัญหา ออกระเบียบ ประกาศ หรือคำสั่งเพื่อปฏิบัติการให้เป็นไปตาม  
เทศบัญญัตินี้

ประกาศ ณ วันที่ เดือน พ.ศ. ๒๕๖๕

ลงชื่อ

( นายประสาท พาน้อย )

นายกเทศมนตรีเทศบาลตำบลโนนสะอาด

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- อัตราค่าธรรมเนียมในประเภทต่างๆ ดังนี้ครับ

**๑.อัตราค่าธรรมเนียมจอดรถในที่จอดรถ**

|  |  |  |  |
| --- | --- | --- | --- |
| **ประเภท** | **อัตราค่าธรรมเนียม** | | **หมายเหตุ** |
| **ชั่วโมงแรก/บาท** | **ชั่วโมงต่อไป/บาท** |
| ๑.รถจักรยานยนต์ | ๒ | ๓ | เศษของชั่วโมงให้คิดเป็นหนึ่งชั่วโมง |
| ๒.รถยนต์ขนาดไม่เกิน ๔ ล้อ | ๕ | ๕ |
| ๓.รถยนต์ขนาด ๖ ล้อ | ๒๐ | ๓๐ |
| ๔.รถยนต์ขนาดตั้งแต่ ๘ ล้อขึ้นไป | ๔๐ | ๕๐ |
| ๕.ยานพาหนะทางบกประเภทอื่น | ให้เก็บได้ไม่เกินอัตราตามประเภท ๑ - ๔ โดยคำนึงถึงจำนวนล้อของยานพาหนะนั้น | ให้เก็บได้ไม่เกินอัตราตามประเภท ๑ - ๔โดยคำนึงถึงจำนวนล้อของยานพาหนะนั้น |

**๒. อัตราค่าใช้จ่ายในจ่ายในการเครื่องมือบังคับไม่ให้เคลื่อนย้ายรถ ไม่เกินคันละ ๕๐๐ บาท**

**๓. อัตราค่าใช้จ่ายในการเคลื่อนย้ายในกรณีมีการเคลื่อนย้าย**

|  |  |  |
| --- | --- | --- |
| **ประเภท** | **คันละ/บาท** | **หมายเหตุ** |
| 1. รถจักรยานยนต์ | ไม่เกิน ๕๐๐ |  |
| 1. รถจักรยานยนต์ไม่เกิน ๔ ล้อ | ไม่เกิน ๑,๕๐๐ |
| 1. รถยนต์ขนาด ๖ ล้อ | ไม่เกิน ๓,๐๐๐ |
| 1. รถยนต์ขนาดตั้งแต่ ๘ ล้อขึ้นไป | ไม่เกิน ๕,๐๐๐ |
| 1. ยานพาหนะทางบกประเภทอื่น | ให้เก็บได้ไม่เกินอัตรา ตามประเภท ๑-๔ โดยคำนึงถึง จำนวนล้อของยานพาหนะนั้น |

**๔.อัตราค่าดูแลรักษารถที่ถูกเคลื่อนย้าย**

|  |  |  |
| --- | --- | --- |
| **ประเภท** | **วันละ/บาท** | **หมายเหตุ** |
| 1. รถจักรยานยนต์ | ไม่เกิน ๒๐๐ | การนับเวลาให้ถือว่ายี่สิบสี่ชั่วโมงเป็นวัน/  เศษของวันให้คิดเป็นหนึ่งวัน |
| 1. รถยนต์ขนาดไม่เกิน ๔ ล้อ | ไม่เกิน ๓๐๐ |
| ๓. รถยนต์ขนาด ๖ ล้อ | ไม่เกิน ๕๐๐ |
| ๔. รถยนต์ขนาดตั้งแต่ ๘ ล้อขึ้นไป | ไม่เกิน ๑,๕๐๐ |
| ๕. ยานพาหนะทางบกประเภทอื่น | ให้เก็บได้ไม่เกินอัตรา ตามประเภท ๑ - ๔ โดยคำนึง จำนวนล้อของยานพาหนะนั้น |

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด/เลขานุการสภาฯ**

- เรียนประธานสภา คณะผู้บริหาร ท่านสมาชิกสภาทุกท่าน กระผมสิบตำรวจโทศราวุธ เชื้อไพบูลย์ ผมขอชี้แจงในการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ใช้เป็นกฎกติการ่วมกัน ในการวางกฎเกณฑ์ในการอยู่ร่วมกันในสังคมที่จำเป็นต้องมีระเบียบกฎเกณฑ์ ที่จะรองรับสังคมเมืองในอนาคตต่อไปครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกท่านใดจะสอบถามหรืออภิปรายขอเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีสมาชิกท่านใดสอบถามหรืออภิปรายอีก ผมจะขอมติเห็นชอบ ร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ในวาระที่ ๑ ขั้นรับหลักการ โปรดยกมือครับ

**มติที่ประชุม** **เห็นชอบ รับหลักการ ในวาระที่ ๑ ร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565** **จำนวน 12 เสียง เป็นเอกฉันท์**

**6.๒ ญัตติการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ในวาระที่ 2 ขั้นแปรญัตติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ข้อกฎหมาย อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติมถึง (ฉบับที่ 2) พ.ศ. 2554) ข้อ 45 วรรคสองซึ่งในการแปรญัตติในครั้งเป็นการขอแปรญัตติเต็มสภา นี้โดยแปรเป็นภาพรวมก็ได้ กล่าวคือเมื่อแปรญัตติเสร็จแล้วให้สมาชิกสภาได้พิเคราะห์ข้อมูลก่อนแล้วจึงลงมติ จากนั้นเมื่อสภาลงมติเห็นชอบตามร่างเทศบัญญัติฯที่คณะผู้บริหารเสนอจึงนำร่างเทศบัญญัติฯ เสนอนายอำเภออนุมัติ และเสนอผู้ว่าราชการจังหวัดอนุมัติตามระเบียบต่อไป ขอซักซ้อมข้อกฎหมายเพียงเท่านี้ครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- จากการรับหลักการ การพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ในระเบียบวาระที่ 6.2 ขั้นแปรญัตติ จะมีสมาชิกสภาท่านใดขอแปรญัตติหรือไม่ หากมีให้เสนอชื่อ และผู้รับรอง ๒ ท่านครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีท่านใดขอแปรญัตติ ผมจะขอมติผ่านวาระที่ ๒ ขั้นแปรญัตติ โปรดยกมือครับ

**มติที่ประชุม** **เห็นชอบ ผ่านวาระที่ ๒ ขั้นแปรญัตติ ในการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565**  **จำนวน 12 เสียง เป็นเอกฉันท์**

**6.3 ญัตติการพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ในวาระที่ ๓ ขั้นลงมติ**

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** จากระเบียบวาระที่ 6.๒ ญัตติพิจารณาร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 (ขั้นแปรญัตติ) ได้ผ่านความเห็นชอบในการประชุมแล้ว ดังนั้นในวันนี้เป็นการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นเทศบัญญัติหรือไม่ ซึ่งผมจะขอมติในที่ประชุมสภาเทศบาลแห่งนี้ ในการพิจารณาให้ร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 หรือไม่ ผมจะขอมติที่ประชุมสภาเทศบาล แห่งนี้ในการพิจารณาให้ร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565 ตราเป็นเทศบัญญัติตำบลโนนสะอาด ท่านสมาชิกสภาเทศบาลท่านใดเห็นชอบให้ตราร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565โปรดยกมือครับ

**มติที่ประชุม มีมติที่ประชุมสภาเทศบาลตำบลโนนสะอาดเห็นชอบให้ร่างเทศบัญญัติตำบลโนนสะอาด เรื่อง การจัดระเบียบการจอดรถในเขตเทศบาลตำบลโนนสะอาด พ.ศ.2565ตราเป็นเทศบัญญัติตำบลโนนสะอาด ประจำปีงบประมาณ พ.ศ. ๒๕๖5 จำนวน ๑๒ เสียงเป็นเอกฉันท์**

**ระเบียบวาระที่ 7 - ญัตติขอความเห็นชอบจัดซื้อที่ดิน เพื่อดำเนินกิจการในการบริการสาธารณะในพื้นที่ตำบลโนนสะอาด จำนวน 2 แห่งในพื้นที่เทศบาลตำบลโนนสะอาด**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีรายละเอียดในการจัดซื้อที่ดิน ขอเชิญท่านปลัดศราวุธครับ

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

**-** เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผม**มีญัตติที่ขอมติที่ประชุมให้ความเห็นชอบการจัดซื้อที่ดิน เพื่อดำเนินกิจการในการบริการสาธารณะในพื้นที่ตำบลโนนสะอาด ในพื้นที่เทศบาลตำบลโนนสะอาด โดยมีหลักการดังนี้**

- เนื่องจาก สภาเทศบาลตำบลโนนสะอาด ได้อนุมัติกันเงินหมวดค่าครุภัณฑ์ที่ดินและสิ่งก่อสร้าง ที่ยังมิได้ก่อหนี้ผูกพันแต่ยังมีความจำเป็นจะต้องใช้จ่ายเงินนั้นต่อไปอีก ในเทศบัญญัติงบประมาณรายจ่ายประจำปี พ.ศ. 2564 ในแผนงานบริหารงานทั่วไป งานบริหารงานทั่วไป งบลงทุน หมวดค่าที่ดินและสิ่งก่อสร้าง ประเภทค่าจัดซื้อหรือแลกเปลี่ยนที่ดิน (1) โครงการจัดซื้อที่ดินเพื่อดำเนินกิจการในการบริการสาธารณะในพื้นที่เทศบาลตำบลโนนสะอาด ตั้งไว้ 440,000 บาทในคราวประชุมสมัยสามัญสมัยที่ 2 ครั้งที่ 2 ประจำปี พ.ศ. 2564 เมื่อวันที่ 30 สิงหาคม 2564 ทั้งนี้ เทศบาลตำบลโนนสะอาด รับผิดชอบประชากร จำนวน ๑๒,๔90 คน จำนวน ๓,400 หลังคาเรือน มีพื้นที่ในความรับผิดชอบ ๑๖๑.๐๖ ตารางกิโลเมตร มีนโยบายในด้านให้บริการสาธารณะต่างๆ ด้านการศึกษาในพื้นที่เทศบาลตำบลโนนสะอาด ซึ่งปัจจุบันการก่อสร้างอาคารศูนย์พัฒนาเด็กเล็กในวัดเป็นไปด้วยความยากลำบาก เนื่องจากติดปัญหาในการเข้าใช้พื้นที่ในที่วัด เป็นสาเหตุให้การดำเนินกิจการการปรับปรุงซ่อมแซมศูนย์พัฒนาเด็กเล็กในวัดที่ก่อสร้างมาเป็นระยะเวลานานได้ผุพังลงตามกาลเวลา เป็นไปด้วยความยากลำบากจากการติดขัดระเบียบ ข้อกฎหมาย **จึงขอมติที่ประชุมสภาเทศบาลตำบลโนนสะอาดให้ความเห็นชอบการจัดซื้อที่ดินเฉพาะแห่ง จำนวนเนื้อที่ 1 ไร่ 2 งาน 0 ตารางวา ตามโฉนดที่ดินเลขที่ 57112 เล่ม 572 หน้า 12 ตำแหน่งที่ดิน ระวาง 5442 IV 9672 เลขที่ดิน 461 หน้าสำรวจ 8852 ตำบลโนนสะอาด อำเภอศรีบุญเรือง จังหวัดหนองบัวลำภู โดยเจ้าของที่ดินคือ นางทองหล่อ บุตรศิริ อยู่บ้านเลขที่ 176 หมู่ที่ 10 ตำบลโนนสะอาด อำเภอศรีบุญเรือง จังหวัดหนองบัวลำภู** เพื่อทำเป็นสถานที่ก่อสร้างอาคารศูนย์พัฒนาเด็กเล็ก เพื่อใช้เป็นสถานที่จัดการเรียนการสอนที่รองรับจากศูนย์พัฒนาเด็กเดิม ได้แก่ ศูนย์พัฒนาเด็กเล็กวัดสุเทพ นาราม และศูนย์พัฒนาเด็กเล็กวัดราษฎร์บำรุงหรือเพื่อกิจการในการบริการสาธารณะอื่นๆในพื้นที่เทศบาลตำบลโนนสะอาด โดยการดำเนินการให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 56 (2) (ช) ว่าด้วย การซื้อโดยใช้วิธีเฉพาะเจาะจง ซึ่งเป็นพัสดุที่เป็นที่ดินหรือสิ่งปลูกสร้างซึ่งจำเป็นต้องซื้อเฉพาะแห่ง โดยดำเนินการตามขั้นตอนและนำผลการพิจารณาให้เจ้าหน้าที่พัสดุดำเนินการตามระเบียบระทรวงการคลังว่าด้วยการจัดซื้อจัดจ้าง และการบริหารพัสดุภาครัฐ พ.ศ. 2560 ข้อ 23ว่าด้วยการซื้อที่ดินหรือสิ่งปลูกสร้าง ให้เจ้าหน้าพัสดุดำเนินการตามขั้นตอน (1) – (7) ต่อไป

**- ส่วนการจัดซื้อที่ดิน** เพื่อทำเป็นสถานที่ก่อสร้างอาคารศูนย์พัฒนาเด็กเล็ก เพื่อใช้เป็นสถานที่จัดการเรียนการสอนที่รองรับจากศูนย์พัฒนาเด็กเดิม ได้แก่ ศูนย์พัฒนาเด็กเล็กวัดสว่างวนาราม ศูนย์พัฒนาเด็กเล็กวัดสุทธาวาสสามัคคี และศูนย์พัฒนาเด็กเล็กบ้านนาอุดมยังดำเนินการต่อรองราคาที่ผู้ขายไม่ยินยอมต่อรองราคาตามราคาประเมินที่คณะกรรมการสืบราคาดำเนินการ จึงจะมีการประกาศจัดซื้อที่ดินแห่งใหม่ต่อไปครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบจำนวนเนื้อที่ 1 ไร่ 2 งาน 0 ตารางวา ตามโฉนดที่ดินเลขที่ 57112 เล่ม 572 หน้า 12 ตำแหน่งที่ดิน ระวาง 5442 IV 9672 เลขที่ดิน 461 หน้าสำรวจ 8852 ตำบลโนนสะอาด อำเภอศรีบุญเรือง จังหวัดหนองบัวลำภู โดยเจ้าของที่ดินคือ นางทองหล่อ บุตรศิริ อยู่บ้านเลขที่ 176 หมู่ที่ 10 ตำบลโนนสะอาด อำเภอศรีบุญเรือง จังหวัดหนองบัวลำภู โปรดยกมือครับ

**มติที่ประชุม** **มีมติเห็นชอบ** **การจัดซื้อที่ดินเฉพาะแห่งตามโฉนดที่ดินเลขที่ 57112 เล่ม 572 หน้า 12 ตำแหน่งที่ดิน ระวาง 5442 IV 9672 เลขที่ดิน 461 หน้าสำรวจ 8852 ของนางทองหล่อ บุตรศิริ อยู่บ้านเลขที่ 176 หมู่ที่ 10 ตำบลโนนสะอาด อำเภอศรีบุญเรือง จังหวัดหนองบัวลำภู จำนวนเนื้อที่ 1 ไร่ 2 งาน 0 ตารางวา จำนวน 12 เสียง เป็นเอกฉันท์**

**ระเบียบวาระที่ 8 เรื่อง อื่นๆ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านสมาชิกสภาฯเสนอเรื่องอื่นๆครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**

- เรียนประธานสภา คณะผู้บริหาร ท่านสมาชิกสภาทุกท่าน กระผมสิบตำรวจโทศราวุธ เชื้อไพบูลย์ ปลัดเทศบาลตำบลโนนสะอาด กระผมขอชี้แจงการดำเนินการขออนุมัติการเข้าใช้พื้นที่ป่าสงวน ในการก่อสร้างเมรุมาศ บ้านศรีภูทอง หมู่ที่ 5 การอนุญาตได้ผ่านขั้นตอนต่างๆ และมาถึงผู้ว่าราชการจังหวัดหนองบัวลำภูแล้ว ก็ขอความอนุเคราะห์จากท่านรองนายกเทศมนตรีรองประพิศ พลเขต ได้ติดต่อประสานงานร่วมกับนิกรครับ

**นายคำพอง สุวรรณบล ตำแหน่ง รองนายกเทศมนตรีตำบลโนนสะอาด**

- เรียนประธานสภา คณะผู้บริหาร ท่านสมาชิกสภาทุกท่าน กระผมนายคำพอง สุวรรณบล ตำแหน่ง รองนายกเทศมนตรีตำบลโนนสะอาดกระผมขอนำเสนอการจัดหางบประมาณในการใช้เครื่องสแกนลายนิ้วมือ ที่ใช้ในการปฏิบัติ เนื่องจาก เราเข้าสู่ยุคดิจิตอลแล้ว และยังเป็นมาตรการในการปฏิบัติงานแก่ทุกฝ่าย ทั้งข้าราชการ พนักงาน รวมถึงคณะผู้บริหารด้วยครับ

**นายอัครวัฒน์ ชัยมา ตำแหน่ง เจ้าพนักงานพัสดุ**

- เรียนประธานสภา คณะผู้บริหาร ท่านสมาชิกสภาทุกท่าน นายอัครวัฒน์ ชัยมา ตำแหน่ง เจ้าพนักงานพัสดุ กระผมขอรายงานผลการดำเนินงานในโครงการงานก่อสร้างของงบเงินอุดหนุนเฉพาะกิจ จำนวน 2 โครงการ ได้แก่ (1) โครงการก่อสร้างถนนคอนกรีตเสริมเหล็กชุมชนศรีภูทอง หมูที่15 - ชุมชนวังโพน หมู่ที่ 8 - บ้านนาตอกหลัก (ช่วงที่ 1) ได้ดำเนินการได้ร้อยละ 80 สิ้นสุดสัญญาจ้าง วันที่ 22 เมษายน 2565 และ (2) โครงการก่อสร้างลานกีฬา สนามฟุตซอล หมู่ที่ 12 บ้านศรีสง่า กว้าง 22 เมตร ยาว 42 เมตร เทศบาลตำบลโนนสะอาด อำเภอศรีบุญเรือง จังหวัดหนองบัวลำภู ได้ดำเนินการได้ร้อยละ 50 สิ้นสุดสัญญาจ้าง 17 มิถุนายน 2565

**มติที่ประชุม - รับทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลตำบลโนนสะอาด เจ้าหน้าที่เทศบาลตำบลโนนสะอาดท่านใดเสนอแนะอีกหรือไม่ครับ หากไม่มีผมขอปิดประชุม ครับ

**ปิดประชุมเวลา 12.30 น.**

ลงชื่อ *ปวรวรรณ เชื้อไพบูลย์*  ผู้บันทึกการประชุม

(นางสาวปวรวรรณ เชื้อไพบูลย์)

ผู้ช่วยนิติกร

ลงชื่อ *ชาญชัย วีรปัญญานนท์* ผู้ตรวจรายงานการประชุม

(นายชาญชัย วีรปัญญานนท์)

หัวหน้าสำนักปลัด

ลงชื่อ สิบตำรวจ*โทศราวุธ เชื้อไพบูลย์* ผู้ตรวจรายงานการประชุม

(ศราวุธ เชื้อไพบูลย์)

เลขานุการสภาเทศบาลตำบลโนนสะอาด

ลงชื่อ *สุริยันต์ มุ่งแส*ง ตรวจถูกต้อง

(นายสุริยันต์ มุ่งแสง)

ประธานสภาเทศบาลตำบลโนนสะอาด

**คณะกรรมการสามัญประจำสภาเทศบาล ทำหน้าที่ตรวจรายงานการประชุมสภาเทศบาล**

**ได้ตรวจรายงานการประชุมนี้แล้ว**

ตรวจแล้ว การประชุมสภาเทศบาลตำบลโนนสะอาด สมัยสามัญ สมัยที่ 2 ครั้งที่ 1 ประจำปี พ.ศ. ๒๕๖5

ตรวจวันที่ 7 เดือน กรกฎาคม พ.ศ. 2565

(ลงชื่อ) *ไสว เกตมาลา* ประธานกรรมการ

(นายไสว เกตมาลา)

(ลงชื่อ) *สุวิทย์ นามวงษา* กรรมการ

(นายสุวิทย์ นามวงษา)

(ลงชื่อ)  *วิชัย หนุ่มภูเขียว* กรรมการ/เลขานุการ

(นายวิชัย หนุ่มภูเขียว)